ALARMANTNO: Invazija ZMIJA prestravila građane (INFO) | DNEVNE\n9. јула 2020. | SITUACIJA SE POGORŠALA: Krizni štab u podne razmatra oštrije mere u borbi protiv korone\n9. јула 2020. | Ovi znakovi horoskopa najveći su manipulatori (ASTROLOGIJA)\n8. јула 2020. | DNEVNI HOROSKOP za 09. jul 2020. (ASTRO)\n8. јула 2020. | PRONAĐEN LEK PROTIV KORONE? Evo šta dr Stevanović kaže o otkriću Rusa\n8. јула 2020. | Lider Dveri Boško Obradović dobio više udaraca tokom intervencije Žandarmerije (FOTO)\nALARMANTNO: Invazija ZMIJA prestravila građane (INFO)\nR Foto ilustracija: Dnevne.rs /pixabay\nNe bi iznenadilo da se zbog promene klime kod nas pojave i neke od egzotičnih vrsta, poput udava i zvečarki, kaže prof. dr Stanimirović\nProleće i prolepšanje vremena izmamilo je zmije, koje širom Srbije seju paniku među građanima!\nNakon što je u autobusu „Niš ekspresa“ uhvaćena zmija dugačka oko dva metra, koja se čak jednoj putnici obmotala oko noge, samo nekoliko dana kasnije sličan stres preživeo je i Vranjanac koji je u automobilu zatekao ozloglašenu otrovnicu – poskoka.\nUBILA CRNO ZLO: Videla je mitiser na vratu svog dragog i krenula je u akciju (VIDEO)\nJoš jedna zmija izazvala je nedavno paniku na autobuskoj stanici u Beogradu izmilevši iz jedne torbe. Ovi gmizavci primećeni su i u blizini škola i vrtića, pa su učestali pozivi komunalnim i specijalizovanim službama.\nProf. dr Zoran Stanimirović, šef katedre za biologiju na Fakultetu veterinarske medicine, kaže da ova pojava nije ništa neuobičajeno.\n– Radi se o tome da je, uprkos toplijem vremenu, za zmije, čiji metabolizam zavisi od spoljnih temperatura, još uvek hladno. Stoga one traže kamenje i mesta koji su osunčani. Ne znači da ih ima više, već da su se samo koncentrisale na manjem prostoru – navodi Stanimirović i naglašava da zmije obično nisu agresivne, već je njihova uloga u prirodi vrlo korisna.\nIpak, kako kaže, klimatske promene i globalno otopljavanje pogoduju sve većoj rasprostranjenosti zmija i treba očekivati da će ih biti sve više.\n– Sa migracijama ljudi, migriraju i životinje. Egzotičnih vrsta zmija i danas ima na ulicama Srbije zbog nesavesnosti uzgajivača, ali one zasad ne mogu da prežive u ovim klimatskim uslovima. Međutim, ne bi iznenadilo da se, zahvaljujući rastu temperatura, neke od ovih vrsta, kao što su udavi i zvečarke, jednom pojave i kod nas.\nŠTA RADITI KADA NAIĐETE NA ZMIJU\nStanite i umirite se\nNemojte se plašiti ili paničiti\nPripremite štap ispred sebe tako da, ako krene prema vama, možete da je odgurnete\nAko ne ode sama, bacite manji kamen blizu nje, ili lupkajte štapom ispred nje da je oterate\nNemojte zmiju udarati štapom, gađati kamenom ili ubiti\n1 Otrov zmije je najbolje odmah isisati Netačno\nRana se nikako ne sme isisavati, jer postoji velika šansa da u usnoj duplji postoji mikroranica preko koje otrov može ući u krvotok.\n2 Ranu od ujeda zmije prerežite nožem Netačno\nNe treba rezati ranu, jer se tako ona još više zagadi, a otrov inače razređuje krv tako da može doći do obilnog krvarenja.\n3 Nakon ujeda zmije odmah otrčati po pomoć Tačno i Netačno\nVažno je da se protivotrov primi što pre, ali je izuzetno važno i da se ujedena osoba umiri. Panika i nagli pokreti ili trčanje ubrzavaju krvotok i doprinose širenju toksina.\n4 Uhvatite zmiju nakon ujeda da bi lekari znali koji protivotrov da daju Netačno\nLekari u domovima zdravlja u većini slučajeva ne znaju da prepoznaju koja je zmija otrovna, a koja ne. Tako možete ugroziti i bezbednost drugih ljudi.\n5 Ne vredi pričati glasno kako bi oterali zmije Tačno\nZmije ne čuju, već reaguju na vibracije. Najbolje je da nosite štap kojim možete da lupkate ispred sebe ili šuškate po opalom lišću ili žbunju. Zmije će se skloniti same.


Dvorište porodice Vranješ iz Ljubačeva izabrano za najuređenije u Banjaluci | Glas Banja Luke - Nezavisni online magazin\nBANJA LUKA, 02. oktobra – Ovogodišnja akcija banjalučke Gradske uprave “Biramo najuređenije” završena je danas dodjelom nagrada i priznanja za najuređeniji prostor koje je pobjednicima uručio gradonačelnik Banjaluke Igor Radojičić.\nRadojičić je poželio da akcija, koja je ove godine organizovana 17. put, bude nastavljena i narednih godina uz još veće učešće građana.\n“Riječ o tradicionalnoj akciji u kojoj ističemo građane koji čine naš grad ljepšim i koji su u različitim kategorijama, ove godine u četiri, ostvarili najbolje rezultate – najljepše dvorište, najuređeniji prostor zajednica etažnih vlasnika, najuređeniji balkon i školsko dvorište”, rekao je Radojičić novinarima.\nOn je istakao da su nagrađeni ljudi koji su ljubavlju, entuzijazmom i ličnim zalaganjem uspjeli da uljepšaju Banjaluku, a grad im odaje priznanje simboličnim nagradama.\nRadojičić je rekao da je u ovogodišnjoj akciji za najljepše i najuređenije dvorište izabrano dvorište Mirjane i Stevana Vranješ iz Ljubačeva.\n“U kategoriji najuređenijeg školskog dvorišta pobjednik je Osnovna škola `Jovan Dučić`, koja ima tri objekta i na sva tri su uređene zelene površine, te je riječ o zbirnoj nagradi”, rekao je Radojičić.\nOn je naveo da su najuređeniji prostori u stambenim objektima tri zajednice etažnih vlasnika – dvije u naselju Obilićevo u Ulici carice Milice i jedna na Bulevaru cara Dušana.\n“Imamo puno zajednica etažnih vlasnika u kojima je teško i konstituisati zajednicu, pa tek onda dogovoriti investiciono održavanje ili uređenje. Ove zajednice su primjer kako se može uraditi mnogo više od redovnog održavanja zgrada”, rekao je Radojičić.\nRadojičić je naveo da je balkon Milke Kajkut iz Gornje Piskavice izabran za najuređeniji.\nVlasnik najuređenijeg dvorišta Mirjana Vranješ rekla je da se prijavila prvi put, a nagradu će, kako je rekla, upotrijebiti za kupovanje nekog novog detalja za dvorište.\nPredsjednik Zajednice etažnih vlasnika u Ulici carice Milice broj 10 u naselju Obilićevo Žana Grmuša rekla je da je akcija “Biramo nauređenije” odličan primjer svim građanima kako mogu da doprinesu ljepšem i uređenijem gradu.\nOna je istakla da je zajednički cilj unapređenje kulture življenja, promovisanje pozitivnih vrijednosti i briga o životu u zajednici kako bi životno okruženje bilo što ljepše i kvalitetnije.\n“Nagradni fond je dobra motivacija da se iz godine u godinu sve veći broj učesnika prijavljuje za ovakve i slične akcije koje sprovodi Gradska uprava. Mi se vodimo primjerom najboljeg. Veliko hvala gradonačelniku i njegovom timu na ovako uređenom i sve modernijem gradu”, rekla je Grmuša.\nU ovogodišnjoj akciji učestvovalo je 35 kandidata u četiri kategorije – najuređenije dvorište, školsko dvorište, najuređeniji prostor zajednica etažnih vlasnika i najljepši balkon.\nDrugo mjesto u kategoriji najuređenijeg dvorišta osvojio je Dragoslav Aničić, a treće Brane Topić.\nOve godine, aposlutni pobjednik u konkurenciji školskih dvorišta je Osnovna škola “Jovan Dučić”, jer je na drugom mjestu njihova škola u Kuljanima, a na trećem škola u Zalužanima.\nU konkurenciji zajednica etažnih vlasnika drugo mjesto pripalo je Zajednici etažnih vlasnika Carice Milice 38-40, a treće Zajednici etažnih vlasnika Bulevar cara Dušana osam.\nDrugo mjesto u kategoriji najljepših balkona zauzela je Stojanka Đuragić iz Ulice Novaka Pivaševića, dok je treće mjesto pripalo Ljubomiru Račiću iz Ulice Petra Rađenovića.\nGrad Banjaluka je prije 17 godina pokrenuo ovu akciju sa osnovnim ciljem – podstaći građane na uređenje životnog prostora i stvaranje ugodnijeg i ljepšeg ambijenta za život.\nPrethodni članakŽuti meteoalarm za četvrtak upaljen u BiH\nNaredni članakPOČINJU PREVENTIVNI PREGLEDI: Predstavljena pozitivna iskustva Ljubljane


Omladinci SNS u Gradskom veću - JuGmedia\nLESKOVAC – Veće grada Leskovca od sutra će biti jače za dvoje omladinaca Srpske napredne stranke, koji su aktivno učestvovali u predizbornoj kampanji.\nReč je o nezaposlenoj lekarki Jasmini Ranđelović, sa prosečnom ocenom studiranja 9.8, i specijalizacijama u Italiji i Norveškoj, kao i o Srećku Stamenkoviću, dipl. inženjeru informacionih tehnologija, zasposlen i LKC-u.\nDo imenovanja će doći na sednici Skupštine grada.\nStamenković je bio rukovodilac kol centra SNS u Leskovcu, a Ranđelovićeva član tog centra i izbornog štaba mladih naprednjaka.\nStamenković dolazi na mesto Gorana Vukadinovića, narodnog poslanika, a Ranđelovićeva će zameniti većnika Ivicu Nešića iz URS-a, koji je će sutra biti smenjen.\nDržava pomaže poplavljenima\n28.04.2014. u 16:46\nOvi naši političari se sve pogubili. Pa bre doktorki je mesto u bolnicu da leči ljudi, IT stručnjaka u opštinu da održava programe a ne da plaćaju silni milioni Saši digitalcu da to radi po ugovoru. Ljudi uzimajte se u pamet ili se javite načelniku regiona na pregled.\n28.04.2014. u 17:42\ni za sta su strucni ako nemaju radni staz? Sprdnja, tako ce nam i biti.\n28.04.2014. u 18:29\nsetaju se ko gde hoce sad su na vlasti mogu i da rade kako hoce da li drugi ima parce leba bas ih briga sad su mirni 4 god.\n28.04.2014. u 18:31\nNisu momci badava jurcali po gradu i radili sve i svasta… posteno su zaradili 100.000 dinara mesecno za dizanje ruke.\n28.04.2014. u 18:41\nSvaka cast! Drago mi je da je naš grad u rukama mladih i obrazovanih ljudi..\n28.04.2014. u 22:51\nBiti mlad i obrazovan je stvarno lepo! Biti clan stranke je malo tuzno, ali sta je tu je. Ajd neka ustanu i kazu da o nekim odlukama gradske vlasti treba dobro promisliti! A nikako, radi piksla!\n28.04.2014. u 19:07\nMolim Vas da ne mesate babe i zabe! Omladinka SNS ,a ima specijalizacije?! Doktor koji ima specijalizaciju u Srbiji DANAS pogotovo ,nije omladinac.Ali,ipak se radi o mladjoj osobi ,koja nema posla ,iako ima prosek…sto je zalosno u zemlji Srbiji…a kad nema posla ,zna se nema ni specijalizaciju,jer je za to potrebno 2 godina radnog iskustva kao lekar opste prakse.\n28.04.2014. u 21:12\nTo su sve supozitorije kojima samo pertlice vire, a u stvari su toliko naivni misleci da ce sa velikim zadebljanjem svojih djon-obraza telefonskim maltretiranjem ljudi u oci izbora i nasilnim lepljenjem transaprenata zapravo dobiti neko mestasce u zabacenoj ambulanti ili domu zdravlja…. da nije pateticno bilo bi vrlo tuzno\n28.04.2014. u 23:00\nSvaka čast na komentaru!Ali djon je djon i teško da će oni nešto razumeti,osim što će besomučno lupati minuse…Al ovo “supozitorije kojima vire pertlice…” hahahaha…dobro ste me nasmejali…jos jednom svaka čast!\n28.04.2014. u 22:19\nStvarno je teško pronaći prave reči za ovakvu vest, a da ona ne bude predmet cenzure ili krivičnog zakona. Gradonačelniče zar ne primećujete da baš, ali baš, baš preterujete ?\n28.04.2014. u 22:21\nU nasoj zemlji se samo uspeh ne prašta! Da smo iole normalni ljudi svima bi bilo drago sto je devojka koja ima 25 godina, zavrsila medicinu u roku i obrazovala se u inostranstvu, ostala u nasem gradu i postigla uspeh. Svi treba da podrzimo to da nauka i obrazovanje budu na prvom mestu i da takvi ljudi budu clanovi gradskog veca i da napreduju!\n28.04.2014. u 22:46\nMole se SNS botovi da olade malo sa preterivanjem.Aman smesni ste!\n28.04.2014. u 23:20\nDa sam ja toliko stručan i obrazovan, za mene bi bilo poniženje da budem član Gradskog veća, pa makar to bilo i za 100.000 dinara mesečno (u stvari sad će biti smanjeno na 90.000).\nDa sam ja toliko stručan zaposlio bih se kao lekar i zaradjivao tri puta više.\nDa sam ja toliko stručan umro bih od stida da primam platu samo da bi jednom ili dva puta mesečno podigao ruku pred tv kamerama i foto aparatima.\n28.04.2014. u 23:07\nJK a iz kog si ti filma dosla?Sta pricas?O kojim uspesima?\n29.04.2014. u 03:11\nA ciji/a si ti tako pametan/na? Cemu li se ti nadas?\n29.04.2014. u 07:44\nJasmina Ranđelović menja Ivicu Nešića. Pa zar to nije pozitivna promena? Koliko ja znam, Jasmina je sa prosekom 9.8 završila medicinski fakultet, a Ivica je završio neku višu školicu u kojoj svi, ali baš svi koji je upišu, dobiju i diplomu te iste školice. Ne mogu da verujem da ima ovoliko negativnih komentara što se tiče ove promene.\n29.04.2014. u 11:41\nZa Jasminu i slične pothitno otvoriti Medicinski fakultet u Leskovcu kako bi svoje znanje mogli da prenesu studentima. Koliko znam ima ih u SNS-u još. Sve su to lepe preporuke da možemo do Univerziteta. KAD MOGU SVI MOŽEMO I MI !!!!\n29.04.2014. u 15:23\nSvetu se ne moze ugoditi… Zanima me kakvi bi komentari bili da su u gradsko vece usli polupismeni ljudi sa Visom poslovnom ili privatnim fakultetom kada je ovoliko negodovanja zbog toga sto su novi clanovi visoko obrazovani , pametni gradjani pred kojima je svetla buducnost… Eee…\n29.04.2014. u 19:39\nKoliko zlobe i zavisti.Svi samo o novcu pricate.Nece platu zasluziti tako sto ce dizati ruku,kao sto je neko napisao,platu zasluzuje jer je 6 godina ucila i usavrsavala se u Italiji i Norveskoj,jako je inteligentna i pametna i ne sumnjam da ce dati sve od sebe da bude azurna u svom poslu.A kada za to dodje vreme,i u zdravstvu ce pokazati svoje znanje i sposobnosti.\nSamo napred! :\n29.04.2014. u 19:41\nKoliko zlobe i zavisti.Svi samo o novcu pricate.Nece platu zasluziti tako sto ce dizati ruku,kao sto je neko napisao,platu zasluzuje jer je 6 godina studirala tj. 18 godina isla u skolu,pritom se usavrsavala se u Italiji i Norveskoj,jako je inteligentna i pametna i ne sumnjam da ce dati sve od sebe da bude azurna u svom poslu.A kada za to dodje vreme,i u zdravstvu ce pokazati svoje znanje i sposobnosti.


Marni Majkls - HBO Srbija\nMarni je Hanina cimerka i najbolja prijateljica. Ona je vrlo odgovorna i savesna. Ima vrlo ozbiljan posao i vrlo ozbiljnu umetničku galeriju i ozbiljnu dugu vezu... Sve je kako treba da bude, ali Marni nije sigurna da je to za nju.


Villager motorna testera VGS 30 018841: Motorne testere: SveZaKucu.rs Prodaja, Cena, Beograd, Srbija\nKarakteristike proizvoda: Villager motorna testera VGS 30 018841\nVillager motorna testera VGS 30\nZapremina motora: 50.1 cm3\nVodilica-mač: Oregon 45 cm, 0.325 inča, 1.5 mm, 36 zuba\nOpis proizvoda: Villager motorna testera VGS 30 018841\nMotorna testera sa mačem dužine 45 cm, sa motorom od 3 KS, namenjena za sečenje drva. Testera je teška 5.8 Kg. Pri radu obavezno koristite zaštitnu opremu.\nIzdiktirajte operateru šifru proizvoda - šifra ovog proizvoda je: 22540\nSifra 22540, kolicina (za 1 komad kucate 1, za 3 komada 3), Ime i prezime, Adresu isporuke, Poštanski broj, Grad, Kontakt telefon, e-mail adresu (e-mail adresa nije obavezna)\nPrimer: Sifra 22540, 2, Pavle Milosevic, Obalska 18, 11000, Beograd, 063123123, pavmi@szk.com


Za mala i srednja preduzeća dve milijarde dinara bespovratno – Tutin Press\nBEOGRAD – Vlada Srbije je na današnjoj sednici usvojila četiri programa finansijske podrške Ministarstva privrede malim i srednjim preduzećima za koje je izdvojeno dve milijarde dinara.\nMinistarka privrede Anđelka Atanasković za Tanjug objašnjava da je reč o programu za nabavku opreme, podsticanje preduzetništva kroz razvojne projekte, programa podrške za zapocinjane poslovanja i porgama za mlade i žene preduzetnice, za koje se objavljivanje javnih poziva očekuje pocetkom februara.\nPrema njenim rečima, najviše novca, i to 1,55 milijradi dinara izdvojeno je za nabavku opreme, od čega bespovratni deo može činiti 25 odsto sredstava za ovu namenu, 70 odsto se dobija od banke ili lizing kuće, a pet odsto sredstava obezbeđuje sama firma.\nJavni poziv za partnerske banke i lizing kuće koje obezbeduju sufinasiranje u ovom programu očekuje se početkom februara nakon čega će biti objavljen javni pozivi za mikro, mala i srednja preduzeća, preduzetnike i zadruge za dodelu bespovratne pomoći.\nZa program pomoći početnicima u biznisu izdvojeno je 150 miliona dinara, a Ministarstvo privrede sufinansira bespovratnim sredstvima 30, odnosno, 40 odsto ukupne investicije za privredne subjekte iz nerazvijenih lokalnih samouprava dok se ostatak dobija iz kredita Fonda za razvoj.\nMinistarka Atanasković navodi da je za program podsticanja preduzetništva kroz razvojne projekte obezbeđeno 200 miliona dinara.\n“Rec je o komboinaciji bespovratnih sredstava koje čine do 20, odnosno 30 odsto investicije za privredne subjekte koji pripadaju četvrtoj grupi razvijenosti i povoljnog kredita Fonda za razvoj“, rekla je Atanasković.\nPo prvi put ove godine se realizuje program za podršku ženama i mladim preduzetnicima koji su početnici u poslovanju.\n“Za ovaj program, koji je namenjen ženama i mladima do 30 godina starosti, izdvojeno je 100 miliona dinara”, rekla je ministarka.\nObjasnila je da je program kombinacija 35, odnosno 45 odsto bespovratnih sredstava, i povoljnog kredita Fonda za razvoj.\n“Mala i srednja preduzeća čine skoro 99 odsto srpske privrede i Ministarstvo kroz ove programe, koji su veoma povoljni u sadašnjim uslovima, nastoji da pomogne preduzećima”, kaže Atanasković.\nMinistarstvo će malim i srednjim preduzećima i preduzetnicima pomoći, osim finansijski i setom usluga koji obuhvata besplatne obuke informacije savetovanje i mentoring.


Rumunija: Vlada povlači spornu uredbu\nDetalj sa protesta u Bukureštu\nVlada Rumunije će održati sednicu na kojoj bi trebalo da povuče spornu uredbu koja je ublažila antikorupcijske mere, javlja BBC. Ovu odluku zvanični Bukurešt je doneo nakon višednevnih protesta, najmasovnijih u toj zemlji od 1989. godine.\nRumunski premijer Sorin Grindeanu rekao je će vlada povući uredbu je ne želi da „deli Rumuniju“.\nNa desetine hiljada demonstranata proslavilo je svoju pobedu, ali naglašavaju da će nastaviti sa protestima sve dok uredba koja je usvojena prošlog utorka ne bude i zvanično povučena.


Plavo izdanje za pobednike: Brižit Makron u društvu prvaka sveta (foto) – Gloria\nU ulozi domaćice, 65-godišnja supruga francuskog predsednika u Jelisejskoj palati dočekala je fudbalsku reprezentaciju Francuske koja se na Svetskom prvenstvu u Rusiji okitila zlatnom medaljom u finalu s Hrvatskom.\nBrižit Makron i Luj Viton – savršen spoj modernog i baroknog stila (foto)\nОбјава коју дели Dianne O., Creative Director (@creativestudioservices) дана 16. Јул 2018. у 9:49 PDT\nОбјава коју дели Yele (@boquisabrosa) дана 16. Јул 2018. у 8:21 PDT\nUvažene goste u pratnji supruga, predsednika Emanuela Makrona, Brižit je dočekala u izdanju tipičnom za njen stil. Elegantnu mornarskoplavu haljinu iznad kolena potpisuje njena omiljena modna kuća Louis Vuitton.\nОбјава коју дели Voici (@voici_mag) дана 17. Јул 2018. у 2:10 PDT\nMladalačkim stilom, rušenjem predrasuda i kršenjem nepisanih modnih pravila Makronova supruga obezbedila je sebi mesto među najelegantnijim prvim damama, a formalno izdanje za doček francuske fudbalske reprezentacije zaokružila je modelom nude cipela u špic i upečatljivim nakitom srebrnog sjaja.\nОбјава коју дели pat (@patricklanglois76) дана 16. Јул 2018. у 3:03 PDT\nOsim predstavnika francuske fudbalske reprezentacije, koji su u Jelisejsku palatu stigli s replikom Fifinog trofeja, velikoj proslavi u predsedničkoj rezidenciji prisustvovale su i supruge francuskih fudbalera i njihova deca.\nОбјава коју дели Philippe Wojazer (@philippe.wojazer) дана 16. Јул 2018. у 3:07 PDT


Блиц - Пре 21 сат Pitanje ulaska Srbije u NATO je pitanje budućnosti, snage, modernizacije i regionalne uloge Vojske Srbije. Pitanje bezbednosti jedne države odavno je prevazišlo nacionalne okvire. Ne postoji mogućnost da bilo koja država samostalno odgovori na sve izazove, rizike i pretnje s kojima se suočava. Naša je odluka da li želimo da ogroman resurs Vojske Srbije stavimo u funkciju bezbednosti i ekonomskog razvoja Srbije. Brzim uključenjem u NATO Srbija dobija mogućnost da zauzme centralnu poziciju i bude garant stabilnosti zapadnog Balkana, da postane država čija se reč više poštuje i sluša i koja ima svoje ekonomske i političke interese koje jasno artikuliše i štiti u saradnji s partnerima, a ne uz njihovu opstrukciju. Ukoliko se budemo rukovodili nasleđem prošlosti, država će ostati vojno neutralna i trošiti ogromne diplomatske resurse da objasni tu poziciju, ali i ogromne materijalne resurse da takav status formalno održi. Time ćemo centralnu ulogu na zapadnom Balkanu prepustiti nekom drugom i uskratiti sebi poziciju koja nam prirodno pripada. Odluka o vojnoj neutralnosti, politički posmatrano, predstavlja lakše i prihvatljivije rešenje za većinu stanovništva odnosno birača i ne nosi rizik gubljenja podrške u biračkom telu. Međutim, postavlja se pitanje da li je to dovoljan razlog da se status kvo održi ili se treba rukovoditi drugom logikom koja podrazumeva rizik na domaćem političkom tržištu, ali donosi jasnu perspektivu i siguran profit u budućnosti. [B]Iako konačnu reč o ulasku u NATO treba da donesu građani Srbije,[/B] neophodna je prethodna iskrena i javna rasprava o tome. Važno je građanima reći kolika je politička i ekonomska cena vojne neutralnosti i kakve rizike po bezbednost zemlje to sa sobom nosi. Deo te rasprave mora biti i bombardovanje iz 1999. godine, ali uz jasnu svest kako smo uopšte došli u poziciju da nam se to desi. Ako tako bude, neće biti iznenađenje da sadašnja podrška od oko 40 odsto za pristupanje NATO preraste u natpolovičnu većinu. Vlajko Senić | Foto:M.Janković\nRado Srbin ide u vojnike ☼ Nekada sam bio uobrazen - sada sam savrsen ☼\nOriginal postavio другарица Без референдума не може.\nOriginal postavio Blajbinger Pa Srbi su u celoj svojoj istoriji ratovali za druge.\nRatovali besplatno a sada u NATO - za zelene novcanice ☼ Nekada sam bio uobrazen - sada sam savrsen ☼\nOriginal postavio cizmice Ratovali besplatno a sada u NATO - za zelene novcanice Nema problema: NATO-u će biti drago ako i za njih ratujemo besplatno!\nOriginal postavio fosilvaso Samo Srbi-partizani koji su ratovali za Staljinove interese na Balkanu!\nOriginal postavio Danny Elfman mislis za Cercilove interese, ako cemo bas precizno.\nA te fore da je 40% za nato prodavajte amerikancima Sto nisu raspisali referendum o ulasku u nato 99'.......ili 02',03'.........nego gospoda chekaju smenu generacija,kada ce pravo glasa da dobije generacija koja se ni ne seca nato bombi pa da skarabudze nekih 40-ak % i lape jos 10-ak i veselo........\nOriginal postavio kalama Srpski vojnik u NATO\nOriginal postavio ΟΛΥΜΠΙΑΚΟΣ Klasicna montaza..........Srbija nikad nece u nato,i njen narod nikad nece u nato.\nOriginal postavio Moderna Pevacica Zasto "Zalosno"? Ja se radujem ulasku NATO. NATO je super organizacija. Ljudi, koji vole oruzje i rat ce moci doborvoljno da idu da ubijaju po svetu i rade zverstva, umesto sto ce ovd krasti i ubijati, silovati zene i cerke. Za razliku od Rusije, koja bi ovde testirala neku od svojih politickih izmisljotina, kao sto je testirala komunizam i sto bi vrsila razne medicinkse eksperimente nad nama, pa slala nase vojnike isto tako u smrt, ali da bi se borili protiv dobrog zivota, i na kraju ih usmerila da pobiju sve nas. (Rusi su poznati da potpomazu gradjanske ratove). NATO je odlican.\nБлиц - Пре 21 сат Pitanje ulaska Srbije u NATO je pitanje budućnosti, snage, modernizacije i regionalne uloge Vojske Srbije. Iako konačnu reč o ulasku u NATO treba da donesu građani Srbije, neophodna je prethodna iskrena i javna rasprava o tome. Važno je građanima reći kolika je politička i ekonomska cena vojne neutralnosti i kakve rizike po bezbednost zemlje to sa sobom nosi. Deo te rasprave mora biti i bombardovanje iz 1999. godine, ali uz jasnu svest kako smo uopšte došli u poziciju da nam se to desi. Ako tako bude, neće biti iznenađenje da sadašnja podrška od oko 40 odsto za pristupanje NATO preraste u natpolovičnu većinu. Vlajko Senić ************************************************** *****\nAlo utorak, 21. oktobar 2008. Alo\nСЕНИЋ, ВЛАЈКО Посланичка група Посланичка група Г17 ПЛУС (заменик председника) Странка\n8.2.1973. Функције и чланства у телима скупштине Одбори: Одбор за одбрану и безбедност ,\nОдбор за финансије Место становања:\nOriginal postavio eremita Ипак ми је невероватно да неко овако масно лаже и то у 07:25 ујутро...


Interov pritisak na Perišića! | Radio Televizija BN\nInterov pritisak na Perišića!\nJunajted se opet aktivirao, tu je i Atletiko! Hrvat primoran da bira, locirana i zamena.\nFudbal 25.01.2019 | 08:15\nNema mira u Interovim kancelarijama. Otkako je zimska pijaca otvorena, direktori i ostali saradnici Nerazura uporno rade na dolaznim i odlaznim transferima, a posle šestomesečne pauze u Gradu mode ponovo je aktuelna priča o odlasku Ivana Perišića.\nMilanski dnevnik Gazeta delo Sport u jednoj od najzanimljivijih priča danas piše o tome da se Mančester junajted ponovo aktivirao i želi hrvatskog ofanzivca, dok je drugo ime na listi potencijalnih kupaca - Atletiko Madrid.\nIako je, kako je u tekstu objašnjeno, interesovanje Junajteda i Atletika više opipavanje pulsa, u Interu su ovu priliku shvatili vrlo ozbiljno i sada nema takvog otpora kakav je viđen tokom prošlog leta. Posle slabih partija od povratka s Mundijala u Rusiji i svega tri gola i dve asistencije u Seriji, bez učinka u Ligi šampiona, Perišić je sada mnogo bliži odlasku sa stadiona Đuzepe Meaca, nego ostanku. Odgovorni u Interu su, navodno, počeli da pritiskaju Hrvata da odluči gde bi voleo da nastavi karijeru i da prihvati uslove koji mu se nude.\nTokom prošlog leta Junajted je za Perišića nudio preko 60.000.000 evra, međutim sada bi cena mogla da bude 40.000.000 evra - plafon. Mada je Perišić prvenstveno levo krilo, Junajted bi ga uzeo zbog obaveza koje bi imao na desnom boku, koje je i dalje otvorena rana Crvenih đavola i ove sezone radi sa prinudnim rešenjima. Atletiko ima svoje probleme. Vitolo je slomio nogu i neće ga biti najverovatnije do kraja sezone, dok Želson Martins nije ispunio očekivanja i verovatno će otići negde na pozajmicu. Problemi sa povredama takođe su naterali Dijega Simeonea da čak razmisli i o tome da Perišića angažuje i sada, mada je realnije da se eventualni transfer ostvari tek na leto.\nInter ostavlja i jedna i druga vrata širom otvorena, a direktori su spremni za zvanične pregovore. Jer, novac od prodaje mogao bi dalje da se investira u renoviranje postave. Interova lista želja je kratka i prilično jasna. Prva želja je Antoni Marsijal, ali kako je Francuz na pragu obnavljanja ugovora sa Junajtedom na još pet godina, realnost je Stiven Bergvajn iz PSV Ajndhovena. Juče se osvanule vesti u Holandiji da je Milan zainteresovan za Bergvajna, ali izgleda da je u pitanju drugi klub iz Grada mode. Model po kojem bi se atraktivno krilo doveo bila bi pozajmica, uz opciju otkupa na oko 20.000.000 ili 25.000.000 evra. U svakoj varijanti. Bilo sada ili na leto.\nInter sada strpljivo čeka svoju šansu da unovči Perišića...


Francuska, Holandija, Španija i Belgija protiv pregovora sa Albanijom, upitna i Severna Makedonija - Sputnjik Srbija\n06:45 10 Jul 2020\nFrancuska, Holandija, Španija i Belgija protiv pregovora sa Albanijom, upitna i Severna Makedonija\n13:41 15.10.2019 (osveženo 14:01 15.10.2019) Preuzmite kraći link\nSavet ministara opštih poslova EU u Luksemburgu raspravlja o otvaranju pristupnih pregovora sa Severnom Makedonijom i Albanijom u debati koja može imati šire posledice za dalji tok procesa proširenja u celini.\nFrancuska je stavila do znanja da ne prihvata pregovore ni sa jednom od dve balkanske zemlje, tražeći prethodnu izmenu metodologije pristupnih pregovora i dodatni izveštaj Evropske komisije o reformama u Skoplju i Tirani, prenosi RTS.\nU praksi, taj stav bi mogao da znači odlaganje odluke o pregovorima najmanje do sredine sledeće godine, moguće i duže, i to nakon što je odluka već dva puta odložena.\nU dokumentu dostavljenom drugim zemljama-članicama, Francuska traži od Evropske komisije da pripremi novi pristup pregovorima o članstvu, kako bi oni bili manje tehnokratski i kako bi mogli da „nazaduju“ u slučaju da nazaduju reforme u zemaljama kandidatima.\n„Sadašnji metod otvaranja i zatvaranja poglavlja ne ostvaruje duboke promene koje su potrebne u ovim zemljama“, navodi se u francuskom predlogu, bez preciziranja na koji način bi se novi metod odnosio na Srbiju i Crnu Goru, zemlje koje su već odmakle u procesu pregovora.\nHolandija uz Francusku, Danska, Španija i Belgija protiv Albanije\nTakav stav Francuske o Severnoj Makedoniji i Albaniji podržava Holandija, dok su sve ostale zemlje-članice spremne da u ovom trenutku otvore pregovore bar sa jednom od dve zemlje.\nDanska, Španija i Belgija su protiv otvaranja pregovora sa Albanijom u ovom trenutku, pozivajući se na nedovoljan napredak u reformama.\nPrema izvorima iz Evropskog saveta, zemlje-članice pokušavaju da utiču na Francusku i Holandiju da promene odluku, navodeći da neće pristati na razgovore o promeni metodologije bez odluke o otvaranju pregovora sa Skopljem i Tiranom, kao i da bi negativna odluka ugrozila kredibilitet EU i stabilnost u regionu.\nItalija, Austrija, Slovačka, Mađarska, Češka i druge zemlje zalažu se za otvaranje pregovora bez odlaganja.\nMoguće „razdvajanje“ evropskih puteva dveju zemalja\nKao mogući kompromis, diplomatski izvori navode „razdvajanje“ Severne Makedonije i Albanije, odnosno mogućnost da Skoplje sada dobije neku vrstu uslovnog zelenog svetla, a da odluka o Albaniji bude odložena za neki kasniji trenutak.\nMeđutim, za sada nema signala da bi Francuska i Holandija pristale na takav scenario.\nFinska, kao trenutna predsedavajuća EU, pripremila je nacrt odluke današnjeg Saveta ministara koji uključuje zeleno svetlo za početak pregovora i za Severnu Makedoniju i za Albaniju, u nadi da je moguće postići kompromis između različitih stavova zemalja-članica.\nU suprotnom, odluku o ovom pitanju moraće da donesu lideri EU na samitu krajem nedelje u Briselu.\nEU, EU, pregovori, Severna Makedonija, Albanija, Francuska


scabies | B92 Blog\nNa Savindan, 2022.\nSrećni su srećni\nscabies / 30.10.2009. u 01:39\nNe znam gde živite, čime se bavite, koliko zarađujete, a koliko trošite. Ne znam koliko često (i da li uopšte) idete u pozorište, bioskop, kafanu, na koncerte. Ne znam da li ste bili na letovanju, ne znam kada ste zadnji put (i da li ste uopšte) bili na Zapadu, ni kada (i da li) u unutrašnjosti. Ne znam kakvi su vam prijatelji, kolege, komšije, rođaci.\nZemlja loših đaka\nscabies / 12.10.2009. u 17:00\nNe, nije reč o ocenama, o školskim uspesima, o odlikašima. Reč je o mentalitetu „lošeg đaka“, o većinskom načinu funkcionisanja u ovoj nesrećnj zemlji.\nVi pijete - oni voze!\nscabies / 23.09.2009. u 22:03\nKada mi je pre par meseci prijatelj pričao o tome, bila sam sumnjičava. "Dođe, spaqje motorče u gepek i vozi te pijanog qći", kako da ne? Mislim, znam koliko G. može da popije i znam da u takvom stanju čovek može da vidi i neverovatnije stvari od spasioca sa motorčetom koje se spaqje u gepek :)\nŠta se dešava kad umreš\nscabies / 25.08.2009. u 23:55\nGost: Krugolina Borup\nMama, šta se dešava kad umreš?\n"Pa, ne znam sine. To niko ne zna." (Pa, odakle mu sad ovo pade na pamet? I to pred spavanje?? A nema ništa u Škorpiji. Doduše, vladar prve u osmoj...)\n"A ja bih stvarno voleo da znam. Jaaaako me zanima!" ('Bem ti i onolike filozofe, silno vreme potrošili, a rašta? Nigde 'ready-made' odgovora kad ti treba, nego parola - majka, snađi se kako znaš i umeš!)\n"Pa, mnoge zanima, ali niko tačno ne zna."\n"A gde onda ideš?"\nŠta sve može da se pročita u vestima\nscabies / 14.08.2009. u 21:50\nNovine ne citam-nemam za to ni vremena ni zivaca, ali povremeno bacim pogled na naslovne strane kad qpujem cigarete na trafici, taman toliko da se uverim da je dobro za moje zivce sto ih izbegavam :) Naravno da ima casnih izuzetaka, ali oni zasluzuju ozbiljniju analizu nekoga ko je kompetentniji, ili bar nekoga ko ih redovnije cita.\nKad malo bolje razmislim, ne citam ja ni dovoljno naslovnih strana, ni dovoljno cesto, da bih se upustala u bilo kakve analize svega sto se prodaje na trafikama i smatra novinama. Zato cu da svoju analizu ogranicim na par primera iz vesti B92 koji su mi zapali za oko u poslednjih par meseci.\nscabies / 14.07.2009. u 02:08\nPre tri dana sam videla sledeci komentar na vest "Britanac poginuo na Petrovaradinu":\n"Nemam nista protiv Exit-a, u stvari, bio sam u NS par dana pre pocetka istog....\nAli, sama definicija polupijanih engleza koji bauljaju Petrovaradinom mi se ne dopada, sa stanovista ideje o sigurnosti ucesnika...\nNi malo me ne cudi da je decko englez, pokoj mu dusi, ali ko ih je ikada video kako se ponasaju i leze po inostranstvu i aerodromima, kao sto sam ih ja preskakao na aerodromu Charles De Gaulle u Parizu, zna o cemu pricam...\nNije do organizatora, samo mesto je takvo da je jako rizicno za neodgovorne ljude... "\nPravi covek na pravom mestu u pravo vreme\nscabies / 22.06.2009. u 17:05\nBila sam mala kad sam shvatila da su sve velike stvari vec otkrivene. Secam se svog razocaranja (sa nekih 7-8 godina) spoznajom da nije ostalo nista sto bih ja mogla otkriti jer je vec otkrivena i struja i telefon i televizija, automobili, avioni... Nije bilo nista cega bih se mogla setiti, a da to neko vec nije otkrio ili izmislio :-) Tada su vec poqsali da mi objasne da je to los put ka Otkricima i Revolucionarnim Pronalascima, a mnogo godina kasnije sam i sama imala priliq da vidim kako nauka funkcionise i koliko znanja i vremena je potrebno za jedno dobro istrazivanje, koliko ljudi radi na svakom ozbiljnom projektu.\nZvuci neverovatno, ali je istinito :)\nscabies / 05.06.2009. u 22:11\nscabies / 28.05.2009. u 14:40\nRazmisljam koji je osnovni zakon po kom funkcionise Priroda, a koje treba da bude osnovni zakon po kom funkcionise Drustvo? Bas tako...priroda-JESTE, drustvo-TREBA DA BUDE. Priroda je nastala, drustvo neprekidno stvaramo.\nPrirodu ne mozemo promeniti, jer po mojoj definiciji prirodno je ono sto se ne moze menjati, jer onog momenta kad postaje promenjeno prestaje da bude prirodno (sto nikako ne znaci da je manje vredno). Po mom shvatanju, kazem.\nscabies / 23.04.2009. u 19:47\n"Vlada Srbije usvojila je novi Zakon o bezbednosti u saobraćaju i uputila ga Skupštini na usvajanje."\nKoliko znam zakon jos nije usvojen niti je stupio na snagu. Ne znam ni kada ce se to dogoditi, mozda uopste nece skoro... A strasno me zanima sta pise u tom zakonu. Ne bih da mi se ponovo desi da ispadnem potpuno neobavestena kao letos u CG. Zaustavi mene saobracajna policija kod Podgorice, traze doqmenta, a onda me pita saobracajac: "Scabies, da li ste upoznati sa novim zakonom o saobracaju u Crnoj Gori?" Tad sam bila na ivici da prasnem u smeh, ali ono sto mi je posle objasnio (da pise u tom Novom zakonu) me skroz o'ladilo. Kaze mi saobracajac da treba da ostavim kola, odem do najblize poste (500m nazad, na semaforu levo, pa treci semafor desno pa onda jos malo...), platim kaznu, a onda se vratim kod njih sa potvrdom da dobijem nazad svoja kola. E tu sam odlepila. Nego, sva sreca, Crnogorci su bas sazaljivi prema zenama (?!) pa se saobracajac smilovao i oprostio mi i prekrsaj i pitanje "ko je uspeo da smisli tako glupo pravilo".\nDatum rоđenja: -\tPol: Ženski\tČlan od: 07.11.2008\tVIP izbora: 53\t RSS Feed Saznajte više o autoru


Puli – Kuc-Kuc\nNenad Savic maj 7, 2020 103 0 2\nPuli, mađarski ovčar, je pas kojem se daje najviše nadimaka. To važi samo za odrasle pulije, u dobi od dve godine pa na više. Za štenca će svaki prolaznik pomisliti da je mešanac ili neošišana pudlica, no pokušate li jedan kilometar prošetati sa svojim zrelim pulijem, za tu avanturu će Vam trebati ne normalnih deset minuta, već najmanje jedan sat jer retko koji prolaznik Vas neće zaustaviti, a zasigurno će to učiniti svako dete. Moraćete odgovarati na brojna zanimljiva i smešna pitanja prolaznika.. Primera radi: gde mu je glava, a gde rep, u kojem smeru hoda, da li ima oči, da li vidi…\nPuli nije igračka nedefinisanog oblika, već pravi, izuzetno intelignetni ovčarski pas, privržen svome vlasniku i svojoj porodici. Kako mu je rep dugačak, ali višestruko “zarolan” na leđima, gledano “iz profila” zaista se ne vidi precizno gde je glava, a gde rep. Najvažnija prednost pulija iz ugla viđenja jedne porodice koja psa čuva u svom domu svakako je činjenica da mu dlaka ne opada i da se nikad ne linja.\nAko imate pulija (crnog, belog ili smeđeg) nemojte zaboraviti da je to pravi ovčarski pas, čuvar stada. Zato mu ostavite njegov “eko-look” i nemojte popustiti američkim trendovima koji raščešljavljanjem dlake pulija i posebnim sisanjem tog divnog prirodnog psa pretvaraju u – umetnički ošišanu živu ogradu. Puli, ne zaboravite, pre nekih hiljadu godina došao je s’ Mongolima iz Kirgizije, iz azijskih stepa, a istim tim Mongolima je pomogao da u Panniju dovedu hiljade ovaca. Puliji čuvaju ovce na specifičan način: jureći oko stada skaču im na leđa i tako ih drže na okupu. Današnji urbanizirani puli zadržao je potrebu za čuvanjem stada, pa tako doživljava sve članove porodice, s’ izuzetkom samog gazde (kojega je on sam odabrao po samo njemu poznatim kriterijima).\nTags: madjarski ovcar, pas, puli Kategorija Rase


Dnevni horoskop: Blizanci moraju da se pokrenu, Rak da pripazi na hranu\n18. Sep 2020 1189\nProblemi na poslu utiču na pad samopouzdanja. Srećom je oblast ljubavi odlično prikazana pa satisfakciju nalazite u sferi ljubavi. Kada je zdravlje u pitanju ulenjili ste se i ne krećete se uopšte što će vremenom dovesti do određenih posljedica.\nPoslovno ste nezadovoljni i imate utisak da loš poslovni period nikad neće proći. Emotivno ste zadovoljni i sljedi vam prelijep susret sa partnerkom. Leđa su vam osjetljiva, naročito donji dio gdje su mogući i bolovi.\nPoslom ste nezadovoljni i potrebno je da na staložen način prihvatite da nije svaki period povoljan za posao. Emocije su vam proradile tako da imate potrebu da budete sa partnerkom što više. Nadbubrežne žlezde su osjetljive.\nPrilično ste nervozni tako da možete ući u iznenadni i neplanirani sukob sa nekim kolegom. Emotivno ste u totalnom daunu i ne želite niti da komunicirate niti da se viđate sa ljudima. Nervi su osjetljivi što može dovesti do nervoze ili svađe.\nTagovi: dnevni horoskop horoskop magazin


Tržišno rešenje: Lupajte, ja i dalje držim čas\nat Tuesday, April 06, 2010 posted by Lazar Antonić\nA koja je ocena za profesorku Popović?\n"Ako je namera države da pomogne radnicima zašto onda direktno ne subvencioniše njih."\nVlado, sedi, jedan.Promakla ti je suština.\nVlado ne propagira profesorka da se "subvencionisu radnici" ili zeli subvencionisanje bilo cega, vec ukazuje onima koji misle da se moze izvesti neki socijalni hokus popus subvencionisanje investitora koliko je njihov nacin zakljucivanje pogresan\nMa znam da je totalno van konteksta, nego je od svih imena iz teksta ona ostala neocenjena :)))\nKad ste već spomenuli radnike (u kometarima) čuo sam nedavno lucidnu opasku: "Država umesto da podstiče otvaranje novih radnih mesta, bolje da stimuliše očuvanje postojećih." Na primer ozbiljnim smanjenjem poreza i doprinosa? Ali, to je vrlo "bajata" ideja, za to se Dinkić zalagao pre 2000-te... (a onda je "porastao")\nNe bih tako olako davao odličan 5 izvesnom Mr. Centroproizvodu. Primer:\nSrpska prehrambena kompanija Centroproizvod zainteresovana je za kupovinu slovenačke Droge Kolinske i očekuje pomoć Vlade Srbije u obezbeđivanju novca. Centroproizvod ne može sam da finansira preuzimanje Droge Kolinske, istakao je Popov, i zato će se obratiti Vladi Srbije za pomoć jer je nacionalni interes stvaranje regionalne kompanije čije je sedište u Srbiji.


Priznanja će dobitnicima biti uručena 8. juna, na otvaranju Junskih programa, u Sremskoj Kamenici.\nPovelja Zmajevih dečjih igara za izuzetan doprinos stvaralaštvu za decu, bezgraničnu odanost svetu detinjstva i najplemenitijim ljudskim težnjama, biće dodeljena Moši Odaloviću, književniku iz Smedereva, navodi se u saopštenju Zmajevih igara.\nNagrada za izuzetan stvaralački doprinos savremenom izrazu u književnosti za decu pripala je Peđi Trajkoviću, književniku iz Jagodine, a nagrada za popularisanje književnosti za decu Politikinom zabavniku, koji ove godine obeležava 77. godina postojanja.\nOdluku o dobitnicima nagrada doneo je danas Upravni odbor Međunarodnog centra književnosti za decu – Zmajeve dečje igre.\nZmajev pesnički štap i čast da otvori 59. Zmajeve dečje igre pripašće Goranu Novakovu, književniku iz Novog Kneževca.\nTagovi :knjige za decu, Mošo Odalović, pesnici za decu, pisci za decu, Povelja Zmajevih dečjih igara, Zmajeve dečije igre


Poreski podsticaji i olakšice - WTS Serbia\nDa li koristite poreske podsticaje i olakšice?\nWTS pomaže poreskim obveznicima da sagledaju mogućnost korišćenja podsticaja, analizira konkretne efekte i sastavlja celokupnu relevatnu dokumentaciju uključujući i vođenje specifičnih evidenicija koje su zahtevane relevantnim propisima.\nU zavisnosti od položaja u kome se nalaze, vrste i obima investiranja, vrste delatnosti kojima se bave, poreskim obveznicima su na raspolaganju sledeće mogućnosti:\nOstvarivanje prava na poreski kredit za perod od deset godina za ulaganja u osnovna sredstva i zapošljavanje\nZakona o porezu na dobit pravnih lica poreski obveznik koji izvrši ulaganje u sopstvena osnovna sredstva odnosno, ako drugo lice izvrši ulaganje u njegova osnovna sredstva više od jedne milijarde dinara, a koji koristi pomenuta sredstva u svrhu obavljanja pretežne delatnosti i koji u periodu ulaganja zaposli najmanje 100 lica na neodređeno vreme oslobađa se plaćanja poreza na dobit pravnih lica u periodu od deset godina srazmerno tom ulaganju.\nUlaganjem u osnovna sredstva od strane drugog lica smatra se i ulaganje u osnovni kapital i povećanje osnovnog kapitala u skladu sa zakonom.\nPoresko oslobođenje primenjuje se po ispunjenju gorepomenutih uslova i to od prve godine u kojoj je ostvarena dobit.\nPoreski podsticaji u vezi sa izdacima za istraživanje i razvoj\nIzdaci u istraživanje i razvoj mogu se priznati u poreskom bilansu u dvostruko uvećanom iznosu, u skladu sa odredbama člana 22g stav 1. Zakona o porezu na dobit pravnih lica.\nMeđutim da bi se ostvarila ovakva olakšica potrebno je sačiniti analizu troškova koji se smatraju troškovima u istraživanje i razvoj, kao i pripremiti prilično kompleksnu dokumentaciju i voditi posebne evidencije u skladu za Zakonom.\nObveznik koji ostvaruje pravo na priznavanje troškova istraživanja i razvoja dužan je da za svaki pojedinačni projekat uz poreski bilans priloži sledeću dokumentaciju:\nzaključak u kome se iskazuju podaci o iznosu svih troškova istraživanja i razvoja.\nPored toga, obveznik je dužan da u momentu podnošenja poreskog bilansa poseduje sledeću dokumentaciju u papirnoj formi:\nTakođe, obveznik je dužan da vodi evidenciju troškova na način propisan Zakonom.\nPoreski podsticaji u vezi sa prihodima od iskorišćavanja intelektualne svojine\nU slučaju da obveznk ostvaruje prihode od deponovanog autorskog dela (softver, filmska dela, knjige, baze podataka i slično) predmeta srodnog prava ili od ustupanja prava u vezi sa pronalaskom, takvi prihodi mogu biti predmet poreskog oslobođenja, pod odgovarajućim uslovima.\nOd ukupno ostvarenog prihoda potrebno je doći do iznosa kvalifikovanog prihoda koji se izuzima iz poreske osnovice u iznosu od 80% kvalifikovanog prihoda.\nOn se utvrđuje tako što se iznos ukupnih prihoda ostvarenih po osnovu naknade za iskorišćavanje deponovanog autorskog dela ili predmeta srodnog prava u tom poreskom periodu umanjuje za iznos kvalifikovanih rashoda, a zatim množi procentom kojim je izraženo učešće ukupnih kvalifikovanih rashoda u ukupnim troškovima koji su nastali u vezi sa tim autorskim delom ili predmetom srodnog prava, odnosno u vezi sa pronalaskom.\nKvalifikovanim rashodima se smatraju ukupni istorijski ili tekući poresko priznati rashodi u vezi sa aktivnostima istraživanja i razvoja koje su kao posledicu imale nastanak deponovanog autorskog dela ili predmeta srodnog prava, odnosno pronalaska.\nTekući poresko priznati rashodi su rashodi nastali u periodu ostvarivanja kvalifikovanih prihoda.\nIstorijski poresko priznati rashodi (nastali pre 31.12.2018. godine) utvrđuju u iznosu od 60% ukupnih prihoda od deponovanog autorskog dela ili predmeta srodnog prava, odnosno pronalaska (u prvom poreskom period), u drugom poreskom periodu u iznosu od 40% ukupnih prihoda i u trećem poreskom periodu u iznosu od 20% ukupnih prihoda.\nPravilnikom se propisuju brojne evidencije i dokumentcija koju je nephodno voditi i dostavljati poreskoj upravi radi sticanja prava na oslobođenje. Tekst pravilnika možete preuzeti OVDE.\nPoreski podsticaji za novo zapošljavanje\nImate u planu novo zapošljavanje? Da li ispunjavate uslove za oslobođenja po pitanju poreza i doprinosa za novozaposlene?\nUkoliko kompanija u radni odnos primi lica koje je ranije angažovala kao preduzetnike ili druga lica, a koja nisu bila u radnom odnosu tokom 2019. godine predviđa se oslobođenje plaćanje dela poreza na zarade i doprinose za PIO. Ova olakšica se odnosi na navedena lica ukoliko zasnuju radni odnos kod poslodavca u periodu od 01. januara 2020. do 30. aprila 2020. godine.\nZakonodavac je propisao sledeću dinamiku korišćenja olakšica:\n2020. godine 70% poreza i 100% doprinosa za PIO,\n2021. godine 65% poreza i 95% doprinosa za PIO,\n2022. godine 60% poreza i 85% doprinosa za PIO.


Radnički preko Zvezde, na Zvezdu | Ritam Grada - vesti Kragujevac\nRadnički preko Zvezde, na Zvezdu\n- Ritam Grada - Mar 23, 2013\nKragujevčani pobedili crveno-bele u “Jezeru” (80:75) i zakazali duel istih timova u polufinalu Fajnal fora (od 25. do 27. aprila)!\nBez kapitena Igora Rakočevića (gripozan) i Vuka Radivojevića (lakše povređen), crveno-beli su u Kragujevcu počeli meč rasterećeno, čime su dopustili motivisanijem protivniku da se razigra i u prvom poluvremenu tri puta povede sa deset poena prednosti.\nLišen pomoći povređenog Aleksandra Ćapina, tim Miroslava Nikolića igrao je svoju igru i nošem podrškom publike pogađao trojke kada je bilo najvažnije (8/20).\nGosti su u drugom poluvremenu, odličnom igrom Marka Simonovića, preuzeli vođstvo i u 37. minutu bili u prednosti 67:63.\nMeđutim, domaći su u finišu pogodili skoro svaki šut. Od serije 7:0 (za 70:67), podstaknute koševima Stefana Sinoveca, do “prelomne” trojke Stivena Markovića za 75:72 kojom je “poništio” Simonovićeva tri poena iz prethodne akcije.\nU uzbudljivu završnicu poslednjeg minuta domaći su ušli sa prednošću 77:75 i svojim posedom lopte. Marković je dotrčao do koša, promašio, Stefan Birčević “pokupio” loptu, dodao je do Sinoveca, koji je brzo fauliran.\nKapiten Radničkog pogodio je samo jedno bacanje i dao gostima priliku da u poslednjem napadu eventualnom trojkom izjednače. Međutim, Simonović je iz auta dodao loptu samo do Metjua Emeninga, koji je u kontri prosledio Sinoveca, a on asistirao Birčeviću za zakucavanje i konačnih 80:75…\nNajefikaniji igrač pobedničkog tima bio je Teriko Vajt. Ubacio je 14 poena. Stefan Birčević ubacio je 13, bez promašaja za dva (5/5) i uz deset skokova.\nCrveno-bele predvodio je Marko Simonović. Odigrao je možda i najbolju utakmicu od kad je u Crvenoj zvezdi Telekom, ubacivši 20 poena (4/8 za tri). Kraj imena Borisa Savovića u statistici piše 19 poena (3/4 za tri), uz sedam skokova.\nPosle više od mesec dana, trener gostiju Vlada Vukoičić računao je i na Eltona Brauna u takmičarskoj utakmici. Amerikanac je igrao 22 minuta i postigao devet poena uz pet skokova.\nRadnički – Crvena zvezda Telekom 80:75 (24:17, 19:16, 12:20, 25:22)\nRADNIČKI: Miljenović 7 (6 as), Sinovec 10, Jović, Marković 8 (5 as), Emening 8, Birčević 13 (5/5 za dva, 10 sk), Borisov 6, Dimić, Krstović 3, Mijatović 6 (2/3 za tri, 4 sk), Vajt 14, Vizer 5.\nZVEZDA: Cvetković, Braun 9 (5 sk), Subotić 2, Lazić 6 (5 sk), Simonović 20 (4/8 za tri), Savović 19 (3/4 za tri, 7 sk), Katić 5, Smiljanić, Samardžiski (3 sk), Nelson 10 (9 as), Skot 4 (4 sk).


Kadeti 91. godište OKK "Kula" osvojili su šampionsku titulu u košarkaškoj ligi prvog regiona.\nIako su u poslednjoj utakmici plej ofa, na domaćem terenu u Sivcu, poraženi od odličnog tima "Grbavice" iz Novog Sada (73:80) to nije poremetio slavlje ekipe iz Sivca koja zbog nedovoljnih finansijskih sredstava ovu sezonu igra pod imenom OKK "Kula".\nŠampionski sastav Strika, Potpara, Petrović, Vlaškalić, Kojić, Pejović, Rajić (kap), Zornjak, Mudrić, Dragaš, Šarančić i Rakazov prema rečima trenera Mladena Rajića bio je poslednji put zajedno u istom timu. Neosporni kvalitet ovih mladih igrača primetili su veliki klubovi, pa tako Zornjan i Dragaš nastavljaju svoj košarkaški razvoj u novosadskoj Vojvodini.\n- Osvojili smo ligu prvog regiona koju su činile najjače ekipe u Vojvodini. U grupi smo bili neprikosnoveni, a sa dobrim partijama nastavili smo i u plej ofu gde smo za protivnike imali izuzetno jake ekipe Danubius-Vojvodine, Grbavice i Futoga. Uspeh je još veći ako se zna da je liga trajala punih šest meseci i da smo imali puno napornih putovanja. Čestitam mojim momcima - kaže trener Rajić.\nŠampionsku plaketu i knjige "70 godina evropskih prvenstava" mladim košarkašima svečano je uručio Nikola Boščić, delegat košarkaškog saveza.\nOKK "Kula" - "Grbavica" Novi Sad 73:80 (16:22, 18:18, 18:20, 21:20)\nOKK "Kula" Sivac: Strika, Potpara, Petrović, Vlaškalić, Kojić, Pejović, Rajić (kap), Zornjak, Mudrić, Dragaš, Šarančić i Rakazov. Trener Mladen Rajić.\n"Grbavica" Novi Sad: Mišić, Kojić, Tošić, Pijetlović, Muzur, Čajetinac, Sušić, Pavlović, Popović, Dejanović. Trener Lekić.\nSudije: Kadović i Popović\nZapisničar Marijan Ćirović


Vi ste ovde: Overa / PRIVATNO / NEPOKRETNOST / Propisi nepokretnost / Uredba o evidenciji nepokretnosti u javnoj svojini\nSl.glasnik RS br. 70/2014\nOvom uredbom propisuje se sadržina i način vođenja evidencije o stanju, vrednosti i kretanju nepokretnosti u javnoj svojini koju vode korisnici i nosioci prava korišćenja, rokovi za dostavljanje podataka Republičkoj direkciji za imovinu Republike Srbije (u daljem tekstu: Direkcija) i način vođenja jedinstvene evidencije nepokretnosti u javnoj svojini, koju vodi Direkcija.\nOrgani i organizacije Republike Srbije, autonomne pokrajine i jedinica lokalne samouprave, javna preduzeća, društva kapitala, zavisna društva kapitala, ustanove, javne agencije i druga pravna lica, čiji je osnivač Republika Srbija, autonomna pokrajina i jedinica lokalne samouprave kao korisnici, odnosno nosioci prava korišćenja vode posebnu evidenciju nepokretnosti u javnoj svojini koje koriste, na način propisan ovom uredbom.\nPosebnu evidenciju nepokretnosti u javnoj svojini koje se ne nalaze na korišćenju kod korisnika iz stava 1. ovog člana, a stečene su po sili zakona, vodi Direkcija, odnosno nadležni organ autonomne pokrajine i jedinice lokalne samouprave, na način propisan ovom uredbom.\nUkoliko nepokretnost u javnoj svojini koristi istovremeno veći broj korisnika, odnosno nosilaca prava korišćenja, podatke o površini i vrednosti za tu nepokretnost vodi Uprava za zajedničke poslove republičkih organa za nepokretnosti u javnoj svojini Republike Srbije, odnosno nadležni organ za nepokretnosti u javnoj svojini autonomne pokrajine, odnosno jedinice lokalne samouprave, i te podatke dostavlja Direkciji, na način propisan ovom uredbom.\nPosebnu evidenciju nepokretnosti korisnici, odnosno nosioci prava korišćenja vode za:\n1) zemljište u javnoj svojini (građevinsko, poljoprivredno, šumsko i drugo zemljište);\n2) službenu zgradu, poslovni prostor i delove zgrade;\n3) stambenu zgradu, stan, garažu i garažno mesto;\n4) nepokretnost za reprezentativne potrebe;\n5) nepokretnost za potrebe diplomatskih i konzularnih predstavništava;\n6) druge građevinske objekte.\nPosebna evidencija o vrednosti, stanju i kretanju nepokretnosti u smislu ove uredbe, obuhvata:\n1) nabavnu vrednost nepokretnosti;\n2) ispravku vrednosti nepokretnosti;\n3) sadašnju knjigovodstvenu vrednost po poslednjem godišnjem popisu u trenutku sastavljanja bilansa stanja korisnika, odnosno nosilaca prava korišćenja, odnosno po poslednjem izvršenom popisu (u slučajevima statusne promene, promene pravne forme, otvaranja odnosno zaključenja postupka redovne likvidacije i stečaja, kao i u drugim slučajevima predviđenim zakonom);\n4) kretanje, odnosno promene na nepokretnosti u stanju i vrednosti, koje su rezultat raspolaganja nepokretnostima (davanje na korišćenje, davanje u zakup, prenos prava javne svojine na drugog nosioca javne svojine uključujući i razmenu, otuđenje, zasnivanje hipoteke, ulaganje u kapital), pribavljanje, dogradnja, promena namene i sl.\nPosebna evidencija nepokretnosti iz čl. 3. i 4. ove uredbe sadrži podatke o:\n1) nosiocu prava javne svojine;\n2) korisniku, odnosno nosiocu prava korišćenja na nepokretnosti: naziv, sedište, adresa, matični broj, delatnost;\n3) nepokretnosti: vrsta nepokretnosti, mesto i adresa gde se nepokretnost nalazi, površina, spratnost objekta, struktura i broj posebnog dela objekta, katastarska parcela, list nepokretnosti, katastarska opština;\n4) ispravi o svojini, osnovu korišćenja i vrednosti nepokretnosti iz člana 4. ove uredbe;\n5) vrsti i razlozima promene podataka.\nKorisnik, odnosno nosilac prava korišćenja koji vodi posebnu evidenciju nepokretnosti u obavezi je da:\n1) prikupi podatke o svim nepokretnostima koje su predmet evidencije;\n2) pribavi isprave o pravu korišćenja, odnosno o statusu korisnika, odnosno nosioca prava korišćenja i pravu svojine;\n3) pribavi isprave kojima se obezbeđuje upis prava svojine u javnu evidenciju o nepokretnostima i pravima na njima, ukoliko upis nije izvršen;\n4) obezbedi dokaze i činjenice na osnovu kojih se koristi nepokretnost, ukoliko se ne raspolaže potrebnim ispravama o pravu korišćenja;\n5) pribavi ostale podatke koji su neophodni za vođenje evidencije;\n6) popunjava propisane obrasce i blagovremeno ih dostavlja;\n7) formira dosije i trajno čuva podatke iz posebne evidencije nepokretnosti.\nPosebna evidencija nepokretnosti u javnoj svojini vodi se pojedinačno za svaku nepokretnost na Obrascu NEP-JS – Podaci o nepokretnosti u javnoj svojini i korisniku, odnosno nosiocu prava korišćenja, koji je odštampan uz ovu uredbu i čini njen sastavni deo.\nPodatke iz posebne evidencije nepokretnosti iz čl. 3. i 4. ove uredbe, organi Republike Srbije, autonomne pokrajine i jedinice lokalne samouprave, kao i javna preduzeća, društva kapitala, zavisna društva kapitala, ustanove, javne agencije i druga pravna lica, čiji je osnivač Republika Srbija, kao i Uprava za zajedničke poslove republičkih organa, za nepokretnost iz člana 2. stav 3. ove uredbe, dostavljaju na Obrascu NEP-JS u pisanoj i elektronskoj formi Direkciji, koja saglasno članu 64. st. 3. i 7. Zakona o javnoj svojini („Službeni glasnik RS“, br. 72/11 i 88/13 – u daljem tekstu: Zakon) vodi jedinstvenu evidenciju nepokretnosti u javnoj svojini.\nPodatke iz posebne evidencije nepokretnosti iz čl. 3. i 4. ove uredbe, javna preduzeća, društva kapitala, zavisna društva kapitala, ustanove ili druga pravna lica, čiji je osnivač autonomna pokrajina ili jedinica lokalne samouprave, kao i nadležni organ autonomne pokrajine, odnosno jedinice lokalne samouprave za nepokretnost iz člana 2. stav 3. ove uredbe, dostavljaju na Obrascu NEP-JS u pisanoj i elektronskoj formi nadležnom organu autonomne pokrajine, odnosno jedinice lokalne samouprave, koji saglasno članu 64. st. 8. i 9. Zakona vodi jedinstvenu evidenciju nepokretnosti u javnoj svojini autonomne pokrajine, odnosno jedinice lokalne samouprave.\nZbirne podatke o nepokretnostima iz stava 3. ovog člana, nadležni organ autonomne pokrajine, odnosno jedinice lokalne samouprave vodi i dostavlja Direkciji na Obrascu ZOS-JS – Podaci o stanju nepokretnosti u javnoj svojini po vrstama i vrednosti, koji je odštampan uz ovu uredbu i čini njen sastavni deo.\nUkoliko Direkcija, odnosno nadležni organ autonomne pokrajine i nadležni organ jedinice lokalne samouprave, utvrdi da za određenu nepokretnost u javnoj svojini nisu dostavljeni svi podaci propisani ovom uredbom, zatražiće da korisnik, odnosno nosilac prava korišćenja u roku od najduže 15 dana dostavi tražene podatke.\nSve podatke o promenama na nepokretnosti u javnoj svojini, korisnici, odnosno nosioci prava korišćenja su dužni da dostave u roku od 30 dana od dana nastale promene, na Obrascu NEP-JS.\nKorisnici, odnosno nosioci prava korišćenja su odgovorni za tačnost, sveobuhvatnost i ažurnost podataka iz posebnih evidencija nepokretnosti u javnoj svojini, koje vode i dostavljaju Direkciji, odnosno nadležnom organu autonomne pokrajine ili nadležnom organu jedinice lokalne samouprave, radi vođenja jedinstvene evidencije nepokretnosti u javnoj svojini.\nKorisnik, odnosno nosilac prava korišćenja, uz obrazac iz člana 7. stav 1. ove uredbe, dužan je da dostavlja ispravu o pravu javne svojine i pravu korišćenja na nepokretnosti, odnosno dokaze i činjenice na osnovu kojih koristi nepokretnost, ukoliko ne raspolaže ispravom.\nIsprave i dokazi iz stava 1. ovog člana, dostavljaju se u pisanoj formi i elektronskim putem (skenirano).\nJedinstvenu evidenciju nepokretnosti čini dosije za svakog korisnika, odnosno nosioca prava korišćenja sa Obrascem NEP-JS i celokupnom dokumentacijom na osnovu koje je nepokretnost evidentirana i zbirni podaci o nepokretnostima po vrstama i vrednosti.\nDirekcija vodi jedinstvenu evidenciju svih nepokretnosti u javnoj svojini koju čine: podaci iz posebnih evidencija korisnika, odnosno nosilaca prava korišćenja na nepokretnosti u javnoj svojini Republike Srbije, zbirni podaci o stanju nepokretnosti iz jedinstvene evidencije koju vodi nadležni organ autonomne pokrajine, odnosno jedinice lokalne samouprave, kao i podaci iz posebnih evidencija iz člana 2. st. 2. i 3. ove uredbe.\nNadležni organ autonomne pokrajine, odnosno jedinice lokalne samouprave vodi jedinstvenu evidenciju svih nepokretnosti u svojini autonomne pokrajine, odnosno jedinice lokalne samouprave koju čine: podaci iz posebne evidencije korisnika, odnosno nosilaca prava korišćenja na nepokretnosti u javnoj svojini autonomne pokrajine, odnosno jedinice lokalne samouprave iz člana 7. stav 3. ove uredbe, podaci iz posebnih evidencija iz člana 2. st. 2. i 3. ove uredbe, kao i zbirni podaci o stanju nepokretnosti iz jedinstvene evidencije.\nNa osnovu podataka iz st. 2. i 3. ovog člana Direkcija vodi zbirnu evidenciju o stanju nepokretnosti u javnoj svojini po vrstama i vrednosti, na Obrascu ZOS-JS iz člana 7. stav 4. ove uredbe.\nJedinstvena evidencija nepokretnosti sadrži i evidenciju korisnika, odnosno nosilaca prava korišćenja u javnoj svojini Republike Srbije, autonomne pokrajine i jedinice lokalne samouprave, koja se vodi prema spisku korisnika, odnosno nosilaca prava korišćenja u javnoj svojini, po azbučnom redu.\nNadležni organ autonomne pokrajine i jedinice lokalne samouprave dužan je da spisak korisnika, odnosno nosilaca prava korišćenja na nepokretnosti autonomne pokrajine i jedinice lokalne samouprave, kao i svaku promenu spiska, dostavlja Direkciji, zajedno sa obrascem ZOS-JS u rokovima predviđenim članom 12. stavom 2. ove uredbe.\nKorisnik, odnosno nosilac prava korišćenja iz člana 7. stav 2. ove uredbe, za svaku godinu, Direkciji dostavlja podatke, iz posebnih evidencija, po izvršenom godišnjem popisu nepokretnosti u javnoj svojini, odnosno po poslednjem izvršenom popisu (u slučajevima statusne promene, promene pravne forme, otvaranja odnosno zaključenja postupka redovne likvidacije i stečaja, kao i u drugim slučajevima predviđenim zakonom), na Obrascu ZOS-JS, sa stanjem na dan 31. decembra prethodne godine, najkasnije do 28. februara tekuće godine, u pisanoj formi i elektronskim putem.\nOrgan autonomne pokrajine, odnosno jedinice lokalne samouprave nadležan za vođenje jedinstvene evidencije, iz člana 7. stav 3. ove uredbe, za svaku godinu, Direkciji dostavlja zbirne podatke iz jedinstvene evidencije, po izvršenom godišnjem popisu nepokretnosti u javnoj svojini, na Obrascu ZOS-JS sa stanjem na dan 31. decembra prethodne godine, najkasnije do 10. februara tekuće godine, u pisanoj formi i elektronskim putem.\nMinistarstvo unutrašnjih poslova, Ministarstvo odbrane i Vojska Srbije, Vojnobezbednosna agencija, Vojnoobaveštajna agencija i Bezbednosno-informativna agencija, dostavljaju Direkciji godišnje izveštaje o stanju nepokretnosti u svojini Republike Srbije koje koriste, osim za nepokretnosti za posebne namene, na Obrascu ZOS-JS, najkasnije do 31. marta tekuće godine, za prethodnu godinu.\nOdržavanje jedinstvene evidencije nepokretnosti obuhvata:\n1) praćenje i utvrđivanje nastalih promena;\n2) pružanje stručne pomoći korisnicima, odnosno nosiocima prava korišćenja u pogledu vođenja evidencija;\n3) provođenje utvrđenih promena kroz evidenciju u roku od 30 dana od dana saznanja za promene;\n4) obezbeđenje uslova za izveštavanje;\n5) druge poslove vezane za održavanje evidencije.\nDirekcija će uspostaviti program automatske obrade podataka za vođenje jedinstvene evidencije nepokretnosti u javnoj svojini, kao web aplikaciju, u roku od šest meseci od dana stupanja na snagu ove uredbe.\nKorisnici, odnosno nosioci prava korišćenja na nepokretnostima u javnoj svojini dužni su da usklade svoje programe automatske obrade podataka za vođenje posebne evidencije nepokretnosti u javnoj svojini sa programom iz člana 15. ove uredbe najkasnije do 28. februara 2015. godine, sa stanjem na dan 31. decembra 2014. godine, od kojeg datuma započinje vođenje jedinstvene evidencije nepokretnosti u javnoj svojini, primenom elektronskih sredstava za dostavljanje, obradu i skladištenje podataka.\nDo sticanja prava javne svojine autonomne pokrajine i jedinice lokalne samouprave, u skladu sa zakonom, svi korisnici odnosno nosioci prava korišćenja podatke o evidenciji nepokretnosti u državnoj svojini dostavljaju Direkciji u skladu sa Uredbom o evidenciji i popisu nepokretnosti i drugih sredstava u državnoj svojini („Službeni glasnik RS“, broj 27/96).\nUredba o evidenciji i popisu nepokretnosti i drugih sredstava u državnoj svojini („Službeni glasnik RS“, broj 27/96) prestaje da važi 28. februara 2015. godine.\nPODACI O NEPOKRETNOSTI U JAVNOJ SVOJINI I KORISNIKU, ODNOSNO NOSIOCU PRAVA KORIŠĆENJA\nA. NOSILAC PRAVA JAVNE SVOJINE NA NEPOKRETNOSTI (izabran kvadrat popuniti čekiranjem )\n Republika Srbija\n AP Vojvodina\n Jedinica lokalne samouprave\nB. PODACI O KORISNIKU, ODNOSNO NOSIOCU PRAVA KORIŠĆENJA NA NEPOKRETNOSTI (izabran kvadrat popuniti čekiranjem )\nNAZIV (puni naziv)\nJedinstven broj korisnika javnih sredstava kod Uprave za trezor\nLICE ZA KONTAKT\n1)  direktni korisnici javnih sredstava RS\n predsednik Republike\n ministarstva i organi uprave u sastavu\n stručne službe upravnih okruga\n posebne organizacije\n nezavisni i samostalni državni organi\n sudovi, tužilaštva i pravobranilaštva\n ostali državni organi\n2)  indirektni korisnici javnih sredstava RS\n ustanove obrazovanja\n ustanove učeničkog i studentskog standarda\n ustanove zdravstva\n ustanove socijalne zaštite\n ustanove kulture\n pravosudni organi\n ustanove za izvršenje krivičnih sankcija\n ostali indirektni korisnici javnih sredstava RS\n3)  direktni korisnici budžeta autonomne pokrajine\n4)  indirektni korisnici budžeta autonomne pokrajine\n5)  direktni korisnici budžeta jedinice lokalne samouprave\n6)  indirektni korisnici budžeta jedinice lokalne samouprave\n7)  javno preduzeće čiji je osnivač RS\n8)  društvo kapitala čiji je osnivač RS\n9)  zavisno društvo kapitala čiji je osnivač RS\n10)  javna agencija čiji je osnivač RS\n11)  drugo pravno lice čiji je osnivač RS\n12)  javno preduzeće čiji je osnivač autonomna pokrajina\n13)  društvo kapitala čiji je osnivač autonomna pokrajina\n14)  zavisno društvo kapitala čiji je osnivač autonomna pokrajina\n15)  ustanova čiji je osnivač autonomna pokrajina\n16)  drugo pravno lice čiji je osnivač autonomna pokrajina\n17)  javno preduzeće čiji je osnivač jedinica lokalne samouprave\n18)  društvo kapitala čiji je osnivač jedinica lokalne samouprave\n19)  zavisno društvo kapitala čiji je osnivač jedinica lokalne samouprave\n20)  ustanova čiji je osnivač jedinica lokalne samouprave\n21)  drugo pravno lice čiji je osnivač jedinica lokalne samouprave.\nV. PODACI O NEPOKRETNOSTI (izabran kvadrat popuniti čekiranjem )\n1) VRSTA NEPOKRETNOSTI\n građevinsko zemljište,  garaža,\n poljoprivredno zemljište,  garažno mesto,\n šumsko zemljište,\n drugo zemljište,  nepokretnost za reprezentativne potrebe,\n službena zgrada,  nepokretnost za potrebe diplomatskih i\n poslovni prostor, konzularnih predstavništava u zemlji i inostranstvu\n delovi zgrade,  drugi građevinski objekat.\n stambena zgrada,\n2) MESTO I ADRESA GDE SE NEPOKRETNOST NALAZI\nObjekta , m2\nZemljišta , ha\n4) SPRATNOST OBJEKTA (kvadrat popuniti čekiranjem , ako objekt poseduje navedenu etažu)\n podrum, odnosno prostor ispod nivoa tla\n potkrovlje – tavan\n5) STRUKTURA I BROJ POSEBNOG DELA OBJEKTA\n6) KATASTARSKA PARCELA, LIST NEPOKRETNOSTI I KATASTARSKA OPŠTINA\n7) ISPRAVE O SVOJINI\nList nepokretnosti KO\n8) ISPRAVA O KORIŠĆENJU\n(upisati naziv, broj i datum akta na osnovu koga se koristi nepokretnost)\n9) NABAVNA VREDNOST\n10) ISPRAVKA VREDNOSTI din.\n11) SADAŠNJA KNJIGOVODSTVENA VREDNOST PO din.\nPOSLEDNJEM GODIŠNJEM POPISU KORISNIKA,\nODNOSNO NOSIOCA PRAVA KORIŠĆENJA\n12) NEPOKRETNOST NEMA ISKAZANU VREDNOST  (kvadrat popuniti čekiranjem )\nG. VRSTA PROMENE U EVIDENCIJI (izabran kvadrat popuniti čekiranjem )\n upis nepokretnosti\n promena podataka\n brisanje podataka\nD. RAZLOZI PROMENE PODATAKA (izabran kvadrat popuniti čekiranjem )\n otuđenje nepokretnosti,  prenos prava korišćenja,\n ulaganje nepokretnosti u kapital,  zasnivanje hipoteke na nepokretnosti,\n pribavljanje, dogradnja, i sl.  davanje nepokretnosti u zakup,\n prenos prava javne svojine\nna drugog nosioca javne svojine\nuključujući i razmenu  promena bilo kog drugog podatka propisanog\n promena namene,\nDatum popunjavanja god.\nZBIRNI PODACI O STANJU NEPOKRETNOSTI U JAVNOJ SVOJINI PO VRSTAMA I VREDNOSTI\nna dan _______godine\nbr. Vrsta nepokretnosti Broj jedinica nepokretnosti Površina Nabavna vrednost Ispravka vrednosti Sadašnja knjigovodstvena vrednost po poslednjem godišnjem popisu korisnika, odnosno nosioca prava korišćenja\n2. Poljoprivredno zemljište\n3. Šumsko zemljište\n4 Drugo zemljište\n5. Službena zgrada\n6 Poslovni prostor\n7. Delovi zgrade\n8. Stambena zgrada\n11. Garažno mesto\n12. Nepokretnost za reprezentativne potrebe\n13. Nepokretnost za potrebe diplomatskih i konzularnih predstavništava u zemlji i inostranstvu\n14. Drugi građevinski objekat\nTags: evidencija, javna\nhttps://www.overa.rs/wp-content/uploads/2012/07/overa_logo4.png 0 0 ljuban https://www.overa.rs/wp-content/uploads/2012/07/overa_logo4.png ljuban2014-02-05 11:50:562014-07-13 12:49:10Uredba o evidenciji nepokretnosti u javnoj svojini\nPravilnik o uslovima osiguranja od profesionalne odgovornosti Upis prava na nepokretnostima – informacije i obrasci Službe za katastar...


ZORANA MIHAJLOVIĆ OPOZICIJI: Prestanite sa zastrašivanjem\n28.03.2019. 13:43h 28.03.2019. 13:43h\nBEOGRAD - Potpredsednica Vlade Srbije i članica Predsedništva SNS, Zorana Mihajlović, izjavila je danas da su nedopustive pretnje lidera Saveza za Srbiju da će ograničavati slobodu kretanja svojim političkim protivnicima.\n"Odakle vam pravo da zastrašujete i pretite ljudima s kojim se politički ne slažete da ćete ih blokirati u njihovim kućama? Gde ste videli da se tako nešto radi i da tako izgleda politička borba? O kakvoj demokratiji i pravnoj državi govori opozicija, ako su u stanju da prete ograničavanjem slobode kretanja političkim protivnicima", rekla je Mihajlovićeva.\n"Činjenica da takva izjava dolazi od nekog ko je na čelu jedne beogradske opštine pokazuje svu neodgovornost opozicije i šta za njih predstavljaju sloboda, vladavina prava i zastupanje interesa građana", dodala je ona.\nNE DOLAZI MI NA VRATA, MOŽDA BUDEM KOD KUĆE! Vesić poručio Bastaću da mu se ne mota oko ulaza u zgradu\nRanije danas, predsednik opštine Stari grad Marko Bastać izjavio je da ga ne brine krivična prijava koju je najavio zamenik gradonačelnika Goran Vesić protiv njega. On je dodao da Vesić ne treba da ima dilemu da će ga učesnici protesta "blokirati".\nVesić je najavio da će podneti krivičnu prijavu protiv Bastaća, navodeći da je on, sa svojom "crnom trojkom", obilazio zgradu u kojoj živi, snimao ulazna vrata njegovog stana i ulaz u zgradu.\nVesić smatra da je to deo deo akcije koju su, kako kaže, "fašista Boško Obradović i tajkun Dragan Đilas" najaviljivali sa ciljem da ga "blokiraju", kao što su pokušali da "blokiraju" predsednika Srbije u njegovim službenim prostorijama na Andrićevom vencu.\nZorana MihajlovićMarko BastaćGoran Vesić


eKapija | Fiskalni savet: Rebalansom budžeta za 2021. godinu snažno povećan deficit\nIzvor: Beta | Ponedeljak, 19.04.2021.| 16:44\nFiskalni savet: Rebalansom budžeta za 2021. godinu snažno povećan deficit\nPredloženim rebalansom budžeta za 2021. godinu napravljen je zaokret u fiskalnoj politici jer je veoma snažno povećan budžetski deficit, što će za posledicu imati rast javnog duga, upozorio je danas Fiskalni savet Srbije.\n- Nakon rekordno velikog deficita države u kriznoj 2020. godini od 8,1% bruto domaćeg proizvoda (BDP), odnosno oko 3,7 mlrd EUR, budžetom za 2021. bilo je planirano da se javne finansije Srbije uvedu u nešto mirnije vode, ali svega nekoliko meseci posle početka tekuće godine od takve fiskalne politike potpuno se odustalo - naveo je Fiskalni savet u oceni Predloga rebalansa budžeta.\nDodaje se da je predloženim rebalansom predviđeno da deficit Srbije umesto 2,9% BDP-a, ili oko 1,5 mlrd EUR, iznosi 6,9% BDP-a ili oko 3,5 mlrd EUR.\nUkazano je da će se povećanje fiskalnog deficita preko dva puta, odnosno za dve milijarde evra u odnosu na prvobitni plan, finansirati novim zaduživanjem zemlje, što će odložiti stabilizaciju javnog duga u odnosu na BDP.\nIstiče se da će tako planiranim deficitom javni dug tokom 2021. nastaviti da raste u odnosu na BDP sa 58,2% BDP-a na nivo od 61 do 62% BDP-a na kraju godine "što je preterano veliko zaduženje za Srbiju".\nViše od polovine planiranog povećanja deficita, oko 1,2 mlrd EUR, odnosi se, kako se navodi, na budžetske troškove sprovođenja novog paketa antikriznih mera, dodatnih 200 mil EUR čine povećani troškovi za zdravstvo, oko 330 mil EUR odnosi se na rashode za infrastrukturu, a oko 370 miliona je povećanje rashoda Ministarstva odbrane za nabavku naoružanja, ali i povećanje plata zaposlenih.\nFiskalni savet je ocenio troškove za naoružanje "upitnim u vreme zdravstvene krize".\nNajbolja strana predloženog rebalansa je, kako se ocenjuje, snažno povećanje ulaganja države u infrastrukturu jer efikasno podstiče privredni rast, a za tim postoji i potreba jer je stanje osnovne infrastrukture u Srbiji veoma loše.\n- Posebno je dobro to što se preko trećine novih ulaganja odnosi na zaštitu životne sredine, a opravdan trošak je i za zdravstvo - naveo je Fiskalni savet.\nDodaje se da je "načelno dobro to što Vlada donosi novi antikrizni paket mera podrške privredi i stanovništvu jer epidemija i dalje traje i jedan broj preduzeća i građana Srbije još uvek je finansijski ugrožen, ali je glavna mana ovog paketa to što se ubedljivo najveći deo sredstava privredi i stanovništvu daje potpuno neselektivno i onima kojima nisu potrebna".\nZemlje Centralne i Istočne Evrope (CIE) povećale su deficit, uglavnom u rasponu od jedan do dva odsto BDP-a, a Srbija četiri odsto, podsetio je Fiskalni savet.\n- Rebalans će imati primetan efekat na ubrzanje rasta BDP-a koji bi u 2021. mogao da premaši pet odsto, međutim, isti efekat mogao se ostvariti i uz mnogo manji deficit - naveo je Fiskalni savet.\nVeoma je problematičan, kako se ocenjuje, deo paketa državne pomoći od oko 600 miliona evra koji omogućava isplatu polovine minimalca tri meseca po zaposlenom, a za koju mogu da se prijave privatna preduzeća i koja nemaju probleme u poslovanju zbog pandemije, a među kojima su apoteke i maloprodajni lanci.\nIstiče se da u slučaju da je Srbija poput drugih zemalja CIE napravila objektivne kriterijume za selekciju preduzeća koja mogu da dobiju pomoć, moglo da se uštedi i smanji zaduživanje zemlje u 2021. za oko 300 mil EUR.\nI isplata identične i neselektivne pomoći građanima od 60 EUR je, kako se navodi, veoma loša mera fiskalne politike.\n- Visok fiskalni deficit i rast javnog duga koji se planiraju u 2021. nisu samo posledica predloženog rebalansa već i nekih grešaka koje imaju svoj koren od ranije. Jedna od takvih grešaka je prekomerno povećanje zarada u javnom sektoru - naveo je Fiskalni savet.\nPodsetio je da su plate u javnom sektoru neposredno pre krize bile snažno i ekonomski neopravdano povećane za oko deset odsto, pa ih je u 2021. godini, kako je ocenjeno, trebalo zamrznuti ili dozvoliti minimalno usklađivanje kao što su radile druge zemlje CIE.\nFiskalni savet je istakao da postoji mogućnost, ali i potreba da se tokom godine naprave značajne uštede i fiskalni deficit sa sedam odsto BDP-a svede na ispod šest odsto zbog nešto bolje naplate javnih prihoda od plana ili slabija realizacija nekih planiranih projekata, kao i manjeg broja prijavljenih preduzeća za pomoć, a neki projekti mogu i da se odlože, kao što je izgradnja aerodroma u Trebinju.


Folkestad: Partnerstvo s NATO-om znači stvaranje ekonomske stabilnosti i investicije - Akta.ba\n12.04.2021. 09:23 / Izvor: Akta.ba\nNovi komandant NATO štaba u Sarajevu brigadni general Eric Folkestad, u razgovoru za Akta.ba, ističe da partnerstvo NATO-a s Bosnom i Hercegovinom znači stavaranje stabilnosti koja biznisu ulijeva povjerenje da investira i otvara prostor za rast, ali i da se mladim ljudima da više razloga da ostanu u BiH.\nGovoreći o prioritetima djelovanju s pozicije komandanta NATO Štaba Sarajevo, Folkestad kaže da je njegov primarni fokus pomoći BiH da izgradi sposobnosti Ministarstva odbrane BiH, Oružanih snaga BiH i Ministarstva sigurnosti BiH kako bi mogli odgovoriti na niz sigurnosnih izazova, od rješavanja sukoba do prirodnih katastrofa i zdravstvenih pandemija, poput ove s kojom se BiH trenutno suočava.\n"Kada ojačate vojsku, morate ojačati i sistem demokratske kontrole i nadzora nad njenim aktivnostima. Drugi dio naših aktivnosti u okviru NATO Partnerstva za mir ovdje u BiH je osigurati da vojska djeluje pod demokratskom kontrolom i da je transparentna i odgovorna ljudima kojima služi. NATO i Bosna i Hercegovina imaju dugogodišnje i obostrano korisno partnerstvo. Osvjedočio sam se da je svaka osoba koju sam upoznao bila voljna razgovarati o načinu kako možemo sarađivati da unaprijedimo BiH, a mene zanima kako mogu iskoristiti svoje vrijeme ovdje da istinski napravimo iskorak u ovim reformama i saradnji na dobrobit svih građana BiH. Ljudi su uvijek moj prioritet – poboljšati njihov kvalitet života. To znači razvijati partnerstvo NATO-a s Bosnom i Hercegovinom da se stvara stabilnost koja biznisu ulijeva povjerenje da investira i otvara prostor za rast, da se mladim ljudima da više razloga da ostanu u BiH, da rastu plate. To, također, znači da činim sve što mogu u cilju poboljšanja životnih uslova za Oružane snage – s timom svojih stručnjaka radim na savjetovanju vlasti kako na najbolji način privući mlade ljude životu u vojsci, kako ih zadržati, podržati i razvijati tokom njihove vojne karijere", rekao je Folkestad za naš portal.\nČinjenica je da zemlje okruženja rade dobar posao, većina je već članica NATO-a. Šta je kamen poticanja za BiH, u čemu griješimo...\n"Sva NATO partnerstva su individualna i jedinstvena. Naši partneri (u ovom slučaju vlasti u BiH) u svom odnosu s NATO-om postavljaju vlastite ciljeve i određuju oblasti saradnje. Nema ispravnog ili pogrešnog modela. Saradnja s NATO-om ne prejudicira bilo kakvo potencijalno buduće članstvo Bosne i Hercegovine u NATO-u. Mi u potpunosti poštujemo suverenitet i nezavisnost vaše zemlje i pozdravljamo kontinuirani doprinos Bosne i Hercegovine našoj euroatlantskoj sigurnosti, uključujući učešće u misiji Odlučna podrška u Afganistanu i Trust fondu Afganistanske nacionalne vojske.Istovremeno, nastavljamo našu misiju reforme odbrambenog i sigurnosnog sektora u BiH. Ta misija u konačnici ima za cilj poboljšati svakodnevni život ljudi u ovoj zemlji. To je misija s fokusom na mir i sigurnost, na to da žene ostvare svoju punu ulogu u društvu, na borbi protiv korupcije, na tome da se osigura da odbrambene i sigurnosne institucije budu pod demokratskom kontrolom, da su transparentne i odgovorne. I u konačnici, to je misija s fokusom na tome da se pomogne BiH da osigura kontinuirani mir i sigurnost i u zemlji i na cijelom Zapadnom Balkanu. Želim naglasiti da u potpunosti podržavamo vlasti BiH u njihovim reformskih ciljevima. Pozdravljamo nedavnu odluku Vijeća ministara Bosne i Hercegovine o implementaciji Programa reformi i formiranju Komisije za saradnju s NATO-om koja će pomoći osigurati da naš fokus ostaje na onim oblastima koje su Bosni i Hercegovni najvažnije", pojašnjava Folkestad.\nKada govorimo o benefitima NATO integracijskog procesa, zemlje koje izaberu da se pridruže Savezu to čine kako bi životi njihovih građana bili sigurniji i prosperitetniji.\n"Svaka zemlja ima pravo odlučivati o vlastitoj budućnosti i birati svoje političke i sigurnosne aranžmane. NATO u potpunosti podržava pravo BiH da donosi svoje vlastite odluke. Ali, neće vas iznenaditi da ja vjerujem u snagu NATO-a. Pridruživanje Savezu znači pridružiti se velikoj grupi zemalja koje su opredijeljene da štite i brane jedne druge. Sigurnost je i u brojkama. To, također, znači da ne moramo svi biti sposobni odgovoriti na svaki izazov sami za sebe. A članstvo znači i imati mjesto za stolom i jednak glas o pitanjima koja imaju uticaja na BiH. Ali, čak i prije članstva, benefiti NATO integracije su očiti. Reforme na putu zemlje ka NATO-u su stvari koje bi bilo koji građanin želio vidjeti u bilo kojoj zemlji, te aktivnosti poboljšavaju cjelokupan sistem vlasti u zemlji čineći ga transparentnijim, efikasnijim i sposobnijim da odgovori na potrebe svojih građana. Sigurnost vodi stabilnosti koja vodi prosperitetu i znači prilike za sve građane BiH", rekao nam je Folkestad.\nBiH godinama, barem deklarativno, teži i ulasku u Evropsku uniju, a vidimo da su mnoge zemlje koje su nedavno postale članice EU, već bile članice NATO-a.\n"Evropska unija i NATO su dvije odvojene organizacije, ali je isto tako jasno da su NATO i Evropska unija ključni partneri: dijelimo zajedničke vrijednosti, strateške interese i sigurnosne izazove, kao i većinu zemalja članica. Zajedno tijesno sarađujemo, bilo da je to na nivou misije, kao što je između NATO Štaba Sarajevo i EUFOR-a ili na institucionalnom nivou u Briselu. Iz toga slijedi da su reforme potrebne za oba procesa često komplementarne što donekle objašnjava zašto su mnoge zemlje koje su nedavno postale članice EU već bile članice NATO-a", poručio je Folkestad.


SAD: Čuli smo reči o povlačenju ruskih trupa sa granica sa Ukrajinom, čekamo dela - Sputnjik Srbija\n10:05 11 Maj 2021\nSAD: Čuli smo reči o povlačenju ruskih trupa sa granica sa Ukrajinom, čekamo dela\n22:13 22.04.2021 Preuzmite kraći link\nSjedinjene Američke Države čule su objavu Rusije o povlačenju trupa iz regiona koji se graniče sa Ukrajinom, sada čekaju konkretna dela, saopštio je Stejt department.\n„Čuli smo objavu Rusije da će početi da povlači svoje trupe sa granica Ukrajine. Čuli smo reči, sačekaćemo dela. Pažljivo ćemo pratiti situaciju“, rekao je novinarima portparol Stejt departmenta Ned Prajs.\nOn je dodao da su u „komunikaciji sa ruskom vladom jasno stavili do znanja da (ona) treba da se uzdrži od eskalacije“.\nMinistar odbrane Rusije Sergej Šojgu u četvrtak je naredio da se trupe koje su učestvovale u vežbama na jugu Rusije do 1. maja vrate u svoje matične baze.\nPrajs je takođe naveo da SAD nastavljaju da razmatraju sa Rusijom kontramere kao odgovor na američke sankcije.\n„Imali smo priliku da razgovaramo sa vlastima u Moskvi... Očekujemo da će se ove diskusije nastaviti narednih dana i verovatno nedelja. Nećemo predviđati kako će se one završiti“, rekao je portparol.\nOn je ponovio da će odluka Moskve da zabrani zapošljavanje lokalnih radnika ambasade uticati na njen rad. Pri tome još nije dobijeno zvanično obaveštenje o ovom pitanju.\n„Čak i uz naša duboka neslaganja... znamo da se samo kontinuiranim razgovorom i diplomatijom možemo nadati stabilnom i predvidljivom odnosu sa Moskvom“, istakao je portparol.\nPodsetimo, šef ruske diplomatije Sergej Lavrov saopštio je 16. aprila da je ruska strana posavetovala Salivanu da „ode u svoju prestonicu i obavi ozbiljne konsultacije“. Rusko Ministarstvo spoljnih poslova smatra da ambasadori Rusije i SAD u Vašingtonu i Moskvi treba da budu u svojim prestonicama radi analize situacije.\nProšle nedelje Bajdenova administracija uvela je nove sankcije Rusiji ─ na spisku se nalazi šest ruskih tehnoloških kompanija, a deset ruskih diplomata će biti proterano. Ubrzo zatim, Rusija je uvela kontramere.\nsankcije, Ukrajina, Rusija, SAD


Rada Manojlović oduševila fanove u Loznici! (Foto) - Muzika - Region - Vesti - Svet Plus\nRada Manojlović oduševila fanove u Loznici! (Foto)\nPevačica Radmila Manojlović upisala je još jedan uspešan nastup u svojoj karijeri, u prepunom klubu "Seizmos" u Loznici.\n13:21 23. AVG 2013.\nRada je u Loznici napravila fenomenalnu atmosferu i oduševila publiku koja je u velikom broju došla za uživa u njenom glasu i energiji. Najpopularnija zvezda "Granda" ni u jednom trenutku nije pravila pauzu i čak je nastup produžila u odnosu na planirano vreme.\nFoto: Klub Seizmos\nPosle nastupa Rada se gotovo sat vremena fotografisala sa fanovima i nikoga nije odbila. Manojlovićeva je čak na zahtev jedne devojke otpevala pesmu "Zagrli me ti i oprosti mi" jer je dotična želela da snimi mobilnim telefonom Radu dok peva pesmu Goce Stojićević.


Opozicija kandidata za gradonačelnika Doboja traži u PDP-u - Glas Srpske\nOpozicija kandidata za gradonačelnika Doboja traži u PDP-u\nGlas Srpske 13.12.2018 15:09\nBanjaluka - Opozicione stranke još nemaju kandidata za gradonačelnika Doboja na vanrednim izborima, koji su zakazani za 17. februar.\nJedini koji je dosad ozvaničio kandidaturu je bivši SDS-ovac Boris Jerinić, a njega bi trebalo da podrži širi blok stranaka. Osnovni razlog zbog kojeg opozicija nema svog kandidata za gradonačelnika je to što poslije isključenja sada već bivšeg šefa dobojskog SDS-a Obrena Petrovića iz te stranke i raspuštanja Gradskog odbora SDS-a, opozicija u tom gradu praktično ne postoji.\nSvih 11 odbornika SDS-a, kao i svi lokalni funkcioneri istupili su iz te stranke, pa je PDP sa jednim odbornikom ostao praktično jedina stranka iz opozicionog Saveza za pobjedu koja ima odbornike. Paradoks je što je PDP u Doboju dio vladajuće većine, jer je podržavao dosadašnjeg gradonačelnika Obrena Petrovića.\nA dodatni paradoks je što se kao mogući kandidat za gradonačelnika spominjao upravo funkcioner PDP-a Tihomir Gligorić, koji je načelnik Odjeljenja za privredu i društvene djelatnosti u dobojskoj gradskoj upravi.\nGligorić je potvrdio za “Glas Srpske” da je bilo razgovora o tome da on bude kandidat, ali da još ništa nije precizirano.\n- U narednim danima će biti još razgovora o tome, ali u ovom trenutku zaista ne mogu da kažem da li ću biti kandidat - bio je kratak Gligorić.\nPrema tvrdnjama našeg izvora iz Doboja, njegova stranačka koleginica Olivera Nedić, koja se takođe spominjala kao mogući kandidat, je odustala.\n- SDS i PDP vode pregovore o zajedničkom kandidatu i gotovo je sigurno da će kandidat, ukoliko ga uopšte bude, biti iz PDP-a, ali Nedićeva je odbila kandidaturu - kaže naš sagovornik.\nOn ističe da SDS u Doboju više praktično ne postoji.


BRAK LUNE I MARKA PROPADA? Samo što su dobili ĆERKICU astrolog im PREDVIĐA TURBULENCIJE! Za sve će biti KRIVA ona!\n07:35h MARINA PUCA OD PONOSA POSLE VELIČANSTVENE POBEDE LAVICA: Tim Srbije uvek dobija kada je TIM!\n07:30h DAN PROVEDITE U MIRU, ODMORU I MOLITVI! Danas je Blaga Marija, zaštitnica žena\n07:22h GRAD UNIŠTENIH SNOVA I UZALUDNO ČEKANJE PRAVDE Godinu dana nakon eksplozije u Bejrutu, ekonomska kriza trese Liban VIDEO\n07:21h DISCIPLINA K1 - 500 METARA: Kajakašica Milica Novaković izborila plasman u polufinale Olimpijskih igara\n07:17h MIRNA NOĆ U BEOGRADU: Bez udesa i incidenata sa teškim posledicama\nVELIKI INTERVJU MILANA POPOVIĆA O RATU SA SEVERINOM: Brižna majka nije 155\t575\nLIDIJA VUKIĆEVIĆ BEZ DLAKE NA JEZIKU! Lečić oslobođen optužbi za silovanje 93\t224\nCECA ILI PERSA, ISTO JE, ZOVEM ONE KOJI SU MENE ZVALI! Goca nije bila na 33\t108\nDA LI ŽENA U SEDAMDESETIM TREBA DA NOSI OVO?! Verica Rakočević u PROVOKATIVNOM 169\t313\nLUCIFER JE MOJ PLASTIČNI HIRURG! Karleuša PROVOCIRA I PALI MAŠTU: Od pogleda 110\t255\nSA KIM TI ŽENA ŠURUJE IZA KALEMEGDANA?! Gledalac urnisao Lepog Miću ŠOK 54\t162\nPORODILA SE ŽENA DADA POLUMENTE! Ivona na svet donela DEVOJČICU, dali su 49\t474\nKARIĆ OTIŠAO U POLICIJU: Jovani i Stefanu PROPALI PLANOVI za letovanje, 35\t38\nTRUDNA JOVANA LJUBISAVLJEVIĆ? Osman Karić poslednjom objavom sve BACIO 59\t169\nODNOS SA OSMANOM JE SAVRŠEN, KUĆA JE RAJ NA ZEMLJI: MISICA uživa u LJUBAVI 78\t203\nNISAM JE VUKLA, BILA JE PIJANA I NA LEKOVIMA! ONA JE UDARALA MOG SINA: 19\t138\nFoto: Kurir televizija, Printscreen/Zadruga\nsofija vulicevic\t 21.06.2021. 18:14h\nKada se u društvu povede razgovor o jednoj specifičnoj temi, čak se i najveći skeptici zainteresuju. Govorim o astrologiji, a kako su na nebu ponovo važna dešavanja u toku, naša gošća je astrolog Ružica Kralj.\nOna je navela da su neki znaci bili pod velikim uticajem retrogradnog Merkura, ali da sada nastupaju bolji dani. Posebno će biti povoljan period za pozitivno razmišljamo.\nNeki znaci su bili dosta pod uticajem tog retrogradnog Merkura. Vazdušni i vatreni znaci bili su skloni svađi i eksplozivnom ponašanju, dok su zemljani i vodeni znaci bili skloni depresiji i crnim mislima, kaže Ružica.\n- Venera ulazi u znak lava, ona daje naboj te neke specifične energije, ona daje volju da svi idemo napred, ona može da vam donese mnogo napretka svima, ali moramo biti i oprezni. Moj savet je uvek pozitivno razmišljanje, ako je čovek navikao da kuka onda će biti teško - kaže.\nRužica se osvrnula i na poslednje vesti na estradi i slučaj Tanje Savić i Lune Đogani koja se nedavno ostvarila u ulozi majke.\n- Tanja Savić je u znaku ribe, to je veoma specifičan znak. One imaju sreće kada je u pitnaju novac, ali im je ljubav i porodični život izuzetno važan. One imaju jedno karmičko prokletstvo, da uvek pate. Iako je ona izvojevala pobedu, tu nije kraj. Biće još komlikacija između nje i njenog muža. Tanja Savić mora da nauči da ignoriše tu celu priču i da se ućuti, jer svaki komentar koji ona da na račun njenog muža to je samo dolivanje ulja na vatru. Deca će pripasti njoj, mada ja joj predviđam još jedan dobar brak i mladog muškarca, i da bi u tom braku trebalo da ima i jednu devojčicu - kaže.\nKada je u pitanju Luna Đogani, Ružica je navela da je najvažnije da ona nauči da uživa u ljubavi dok traje.\n- Luna Đogani je takođe u znajku riba, osoba kojoj je neverovatno potrebna ljubav, i uvek nailazi na muškarce koji joj tu ljubav pokazuju na jedan specifičan način i onda je ona stalno u strahu i često je sama sebi svoj najveći neprijatelj. Ta devojčica koju je rodila biće njena snaga i ljubav koja joj je potrebna, pozitivno je za nju što je dobila devojčicu - kaže Ružica.\nOna navodi i da će brak u koji je uplovila biti izuzetno povoljan za nju jedan određeni period, ali će se, zbog sumnje koju ima, ubrzo desiti i turbulencije.\n- Taj brak u koji je ona uplovila biće jedan određeni period dobar, ali zbog te njene ogromne sumnje koju ima, biće veliki problem. Ona mora da nauči da veruje u ljubav dok traje, a ljubav dok traje mi ne možemo znati koliko će to biti, da li je do kraja života ili će se prekinuti - kaže astrolog.\nRužica je iznela i predviđanja za svaki znak u narednom periodu, a kako je predvidela najveći uspeh čeka rakove.\n- U jako dobroj su poziciji, rakovi nisu imali dobar period u poslednjih 7, 8 godina. Oni su jako veliki emotivci, ali i poslovni ljudi. Rak, riba, škorpija imaju dobar period. Vatreni znaci\n- Na ogromnom iskušenju. Lav je napet i nervozan, strelac i lav će biti stalno u pokretu, želeće uvek nešto novo, da putuju. Ovan će biti u najboljem položaju, taktičar voli materijalno i sigurnost i ne voli da srlja.\nVazdušni znaci biće u mogućnosti da sretnu svoju veliku ljubav.\n- Bikovi će biti aktivni na polju karijere, kod devica je ovo period kada će biti jako zaljubljene i kada će sresti svoju srodnu dušu, a jarčevi čuvajte se prevare ako ste u braku da ne budete otkriveni, a ako ste sami srešćete srodnu dušu - kaže Ružica.\nERA UTUČEN ZBOG ODLASKA NOVICE ZDRAVKOVIĆA: Propadao je fizički iz dana i dan, ali mi je uvek govorio "BRATE, NE DAM SE"!\nVODITELJ LETEO IZNAD NJUJORKA: Filip Čukanović ODUŠEVIO pratioce na društvenim mrežama FOTKAMA iz Amerike! (FOTO)\nZVALI SU MOJU MAMU I PRETILI JOJ SMRĆU: Nakon priče da je IZBACUJU iz stana, JELENA GOLUBOVIĆ otkrila kroz kakav PAKAO prolazi!\nKIJA ISPUNILA MAMINE ZAHTEVE! Nadica je tražila od ćerke da uradi OVO, KOCKAREVA se odmah pohvalila: Bako, srećan rođendan!\nERA UTUČEN ZBOG ODLASKA NOVICE ZDRAVKOVIĆA: Propadao je fizički iz dana i dan, ali mi je uvek govorio BRATE, NE DAM SE!\nRužica KraljastrologLuna i MarkoLuna ĐoganiMarko MiljkovićbrakTanja SavićdecamužDušan Jovanović\nKORAĆEVA IZBACILA SILIKONE I OTIŠLA U PROVOD SA BIVŠOM ZADRUGARKOM: Ana objavila snimak, pokazala i šta joj je MAJKA PORUČILA! 1\nMARIJA KULIĆ BESNA NA BIVŠEG ZETA IVANA MARINKOVIĆA! Priznala šta mu nikad ne bi ZABRANILA, pa spomenula UNUKA ŽELJKA! 16\nDA LI TAJ DARKO IMA OČI?! Skinula se Marina Gagić, zapalila društvene mreže provokativnom fotkom, a komentari PLJUŠTE! (FOTO) 17\t92\nveliki uspeh košarkašica\nMARINA PUCA OD PONOSA POSLE VELIČANSTVENE POBEDE LAVICA: Tim Srbije uvek dobija kada je TIM!\nDAN PROVEDITE U MIRU, ODMORU I MOLITVI! Danas je Blaga Marija, zaštitnica žena\nGRAD UNIŠTENIH SNOVA I UZALUDNO ČEKANJE PRAVDE Godinu dana nakon eksplozije, ekonomska kriza trese Liban VIDEO\nDISCIPLINA K1 - 500 METARA: Kajakašica Milica Novaković izborila plasman u polufinale Olimpijskih igara\nEkipe hitne pomoći imale 75 intervencija\nMIRNA NOĆ U BEOGRADU: Bez udesa i incidenata sa teškim posledicama\nVELIKI INTERVJU MILANA POPOVIĆA O RATU SA SEVERINOM: Brižna majka nije koristila termine za viđanje, podneo sam KRIVIČNU PRIJAVU 155\t575\nLIDIJA VUKIĆEVIĆ BEZ DLAKE NA JEZIKU! Lečić oslobođen optužbi za silovanje Danijele Štajnfeld, a ona glumici poručila samo JEDNO! 93\t224\nCECA ILI PERSA, ISTO JE, ZOVEM ONE KOJI SU MENE ZVALI! Goca nije bila na Veljkovoj svadbi, a sad otkrila sve o GALA PROSLAVI! 33\t108\nDA LI ŽENA U SEDAMDESETIM TREBA DA NOSI OVO?! Verica Rakočević u PROVOKATIVNOM IZDANJU ostavila sve u ŠOKU! (FOTO) 169\t313\nLUCIFER JE MOJ PLASTIČNI HIRURG! Karleuša PROVOCIRA I PALI MAŠTU: Od pogleda na Jeleninu ZADNJICU zavrteće vam se u GLAVI! (FOTO) 110\t255\nZVEZDA NEPREPOZNATLJIVA NA MARAKANI PROTIV ŠERIFA: Crveno-beli bez prednosti putuju u Moldaviju! Delije će da STREPE za 7 dana 21 174\t809\nBORBA ZA POLUFINALE! Košarkašice spremne za okršaj sa Kinom: Očekuje nas najvažniji meč na turniru! 8\t806\nPAO MILION ZA 22 SATA! Milica Pavlović i Saša Matić RAZVALILI, evo šta su fanovi POSEBNO PRIMETILI! 744\nSVEDOČENJE KARLE DEL PONTE\nKRVNIK: Gotovinini vojnici su žive spaljivali srpske civile i stoku, vodovod su namerno zagađivali leševima 307\t660\nNIŠTA GORE NEGO KAD SELJANKA IZUJE OPANKE I OBUJE SANDALE: Živkovićeva dobila surovu poruku, pa zapušila usta hejterima! (FOTO) 27\t579\nANA KORAĆ SA MATOROM OTIŠLA U PROVOD, MAJKA JE ODMAH IZGRDILA!\nDNEVNI HOROSKOP: Vaga pogrešno tumači SIGNALE, pred Škorpijom su IZAZOVI, a Vodolija upada u FINANSIJSKU krizu\n8 NAČINA DA KAŽETE ZBOGOM BORAMA I LINIJAMA TOKOM SPAVANJA: Reči dermatologa će vas osvestiti\nOVO SU BAŠ IGRE BEZ GRANICA: Srebro u skejtparku uzela DEVOJČICA od 12 godina i ispisala istoriju, bronzana ima 13!\n''TREĆA DOZA VAKCINE ĆE BITI NEOPHODNA'': Infektolog Preveden otkrio šta se promenilo dolaskom NOVOG SOJA


Citroen C5 Aircross stigao u Evropu – MegaVijesti.Com\nObjavljeno Maj 25, 2018\nKao što je i najavio prije nekoliko dana, Citroen je danas i u Evropi predstavio novi SUV model C5 Aircross, koji je u Kini inače dostupan još od prošle jeseni.\nC5 Aircross se bazira na istoj platformi kao i Peugeot 3008, Peugeot 5008 i Opel Grandland X, a za potrebe evropskog tržišta će se proizvoditi u fabrici Rennes u Francuskoj.\nŠto se dimenzija tiče, C5 Aircross je dugačak 450 cm, širok 184 cm, visok 167 cm i ima međuosovinsko rastojanje od 273 cm, klirens mu iznosi 23 cm, dok se zapremina prtljažnika kreće od od 580 do 1.630 litara.\nVozilo između ostalog ima i 8.0-inčni ekran osjetljiv na dodir, novu generaciju Citroenove navigacije, bežično punjenje telefona, 12.3-inčni digitalni panel sa instrumentima, kameru od 360 stepeni, adaptivni tempomat, kao i sistem za upozorenje o napuštanju kolovozne trake.\nNi tu nije kraj, jer je vozilo opremljeno i oslanjenjem s progresivnim hidrauličnim graničnicima i sjedištima Advanced Comfort, a tu je i 20 sistema za pomoć u vožnji (uključujući Highway Driver Assist, sistem za polu-autonomnu vožnju), kao i Grip Control s funkcijom Hill Assist Descent za odlazak van puteva.\nBiće dostupne i brojne mogućnosti personalizacije, uključujući 30 kombinacija za eksterijer, sa sedam boja karoserije (Polar White, Pearl Black, Platinum Grey, Steel Grey, Volcano Red, Tijuca Blue i Opalescent White) i kontrastom u različitoj boji krova i drugih detalja.\nSlično važi i za enterijer, sa ukupno pet raspoloživih tema, a koje pored standardne podrazumjeva i Wild Gray, Metropolitan Beige, Metropolitan Gray i Hype Brown.\nU gami motora će se na početku naći benzinci PureTech 1.2 sa 130KS i 1.6 sa 180KS, kao i dizelaši BlueHDi 1.5 sa 130KS i 2.0 sa 180KS. U zavisnosti od motora, tu su šestostepeni manuelni i 8-stepeni automatski menjač, dok je pogon samo na prednje točkove. Pogon na sva četiri točka će imati buduća Plug-In Hybrid verzija sa 300KS koja se najavljuje za 2019. godinu.\nC5 Aircross će naravno biti izložen i na oktobarskom sajmu automobila u Parizu, dok prve isporuke u Evropi startuju u novembru.\nTeme:automoto, C5 Aircross, Citroen C5 Aircross, Featured, magazin\nNataša Bekvalac otišla da nastupa, pa završila na infuziji!\nARMIN DEDIĆ: Zbog podrške Marije Šerifović mnogi me ne gledaju prijateljski


09.JULI ”“ KRVAVI DAN ZA TRNOPOLJE - Kozarac.ba\n09.JULI ”“ KRVAVI DAN ZA TRNOPOLJE\nNa dan kada su prije 20 godina srpske vojne i policijske snage izvršile napad na civilno stanovništvo Trnopolja i pri tom ubili najmanje 35 nevinih ljudi, mještani tog naselja organizuju sjećanje pred kućom Redžić Hilmije gdje su se desila neka od ubistava.\nOdbor za obilježavanje 20. godišnjice stradanja nevinih ljudi u opštini Prijedor pružiće podršku mještanima u organizaciji ovog događaja.\nPozvani su svi da svojim prisustvom na komemoraciji doprinesu da odgovorne osobe za nevine zrtve ne ostanu nekaznjene. Tužilaštvo Bosne i Hercegovine još nije podiglu optužnicu protiv poznatih počinilaca iako je krivična prijava podnesena prije više od tri godine.\nPočetak obilježavanja stradanja nevinih ljudi u Trnopolju je predviđen u 19:00 h u ponedjeljak 09.jula 2012.godine u vrijeme kada su ljudi tog naselja odvedeni iz svojih kuća u logore smrti ili ubijeni na nekoliko lokacija u Trnopolju.\nOkupljanje u Redžićima, u Trnopolju, najavljeno je policiji i očekuje se dolazak većeg broja ljudi iz cijele opštine.\nPRIČA IZ TVORNICE UŽASA (drugi dio)\nInstrukcije za registraciju biraca van Bosne i Hecegovine\nUčesnici prijedorskih zločina mirno šetaju ulicama\n60 minuta; Zločinci i kriminalci na slobodi\n“Hamza gastarbajter” (10-12)\nZAJEDNIČKI U DVADESETU GODIÅ NJICU\nNapad na Američku ambasadu-snimak snajperskog pucanja\nSlavlje u RS je zamagljivanje istorijskih činjenica\nSrbi i dalje negiraju zločine počinjene u njihovo ime\nPitanja za Marka Pavica\nKusturica napravio stravičan napad na kulturu i historiju Trebinja